hotchpotch/miracl-hf-unified huggingface dataset:
เก้าอี้ว่าง
เก้าอี้ว่าง () เป็นนวนิยายสะท้อนสังคม เขียนโดยเจ. เค. โรว์ลิ่ง วางจำหน่ายในประเทศไทยเมื่อวันที่ 19 มกราคม พ.ศ. 2556 ซึ่งเก้าอี้ว่างถือเป็นนวนิยายผู้ใหญ่เล่มแรกของโรว์ลิ่ง หลังจากเธอใช้เวลาเขียนวรรณกรรมเยาวชนอย่างแฮร์รี่ พอตเตอร์มาเป็นเวลานานถึง 17 ปี ตัวนิยายมีเนื้อหาสะท้อนสังคม ตีแผ่ด้านมืดในจิตใจมนุษย์ ปัญหาต่างๆในสังคม ไม่ว่าจะเป็นเรื่อง ปัญหาของวัยรุ่น ยาเสพติด เซ็กซ์
เล่าถึงเมืองแพกฟอร์ด เมืองเล็กๆทางตะวันตกของอังกฤษ เปิดเรื่องด้วยการตายของแบร์รี่ แฟร์บราเธอร์ สมาชิกของสภาท้องถิ่นแพกฟอร์ด ซึ่งเขาถือว่าเป็นบุคคลสำคัญของแพกฟอร์ดคนหนึ่ง การตายของแบร์รี่ส่งผลกระทบต่อหลายชีวิตในแพกฟอร์ด และทำให้ตำแหน่งของแบร์รี่นั้นว่างลง ด้วยเหตุนี้จึงได้มีการเตรียมการเลือกตั้งซ่อมขึ้น แต่ด้วยเบื้องหลังของการเลือกตั้งครั้งนี้คือการกำหนดชะตากรรมของ ฟีลส์ เคหะชุมชนเสื่อมโทรม เต็มไปด้วยคนติดยา ซึ่งแบร์รี่เคยมีนโยบายให้ฟื้นฟูชุมชนนี้ ทำให้การเลือกตั้งซ่อมครั้งนี้ถูกแตกออกเป็นสองฝ่าย ในขณะเดียวกันวัยรุ่นทำสงครามกับพ่อแม่ การตายของแบร์รี่เริ่มมีผลกระทบต่อทุกคน ทุกชีวิตในแพกฟอร์ดกำลังจะมีส่วนร่วมในการเลือกตั้งครั้งนี้ และแพกฟอร์ดกำลังจะเปลี่ยนไปตลอดกาล
คำอุทิศของ เก้าอี้ว่าง ถูกอุทิศให้แก่ นีลล์ เมอร์เรย์ สามีของโรว์ลิ่ง ซึ่งถือว่าเป็นครั้งที่ 3 แล้วที่โรว์ลิ่งอุทิศให้แก่เขา หลังจากแฮร์รี่ พอตเตอร์ 2 เล่ม คือเล่ม 5 และเล่ม 7 โดยหนังสือถูกแบ่งเป็น 7 ภาคในเล่ม พร้อมคำอธิบายเกี่ยวกับข้อกฎหมายท้องถิ่นต่างๆที่ระบุไว้หน้าบท โดยภายในภาคจะเล่าเหตุการณ์แบ่งเป็นวันๆไปจนจบ
ระบบขนส่งมวลชนนครราชสีมา
ระบบขนส่งมวลชนนครราชสีมา เป็นโครงการรถโดยสารประจำทางด่วนพิเศษแบบยกระดับหรือสกายบัส ในเขตเทศบาลนครนครราชสีมา เพื่อบรรเทาปัญหาการจราจรในเขตเทศบาล ซึ่งโครงการนี้จะใช้งบประมาณ 4,000 ล้านบาท โดยโครงการนี้ จะทำให้นครราชสีมาเป็นเมืองแรกที่มีระบบสกายบัส
อิฟทูเดย์วอสยัวร์ลาสต์เดย์
อิฟทูเดย์วอสยัวร์ลาสต์เดย์ () เป็นซิงเกิลที่ 2 ของวงดนตรีร็อกชาวแคนาดาในอัลบั้มสตูดิโอส์ที่ 6 ของนิกเคลแบ็ก คือ ดาร์กเฮ้าส์ โดยออกจำหน่ายในซิงเกิลวิทยุในประเทศสหรัฐอเมริกา เมื่อวันที่ 30 กันยายน ค.ศ. 2008
เพลงนี้ถูกนำไปใช้ในกีฬาโอลิมปิกฤดูหนาวในปี 2010 และใช้เป็นเพลงปิดในช่วงการรายงานข่าว 2012 Stanley Cup playoffs ของช่องNHL Tonight
เหมือนฝัน บัณฑิตสกุล
เหมือนฝัน บัณฑิตสกุล เป็นนักแสดงชาวไทย
เหมือนฝัน บัณฑิตสกุล เกิดเมื่อวันที่ 26 สิงหาคม พ.ศ. 2509 เป็นนักแสดงชาวไทย มีพี่น้อง 4 คน เหมือนฝัน บัณฑิตสกุล เป็นพี่สาวคนโตสุด ส่วนมากจะรู้จักกับบทนางร้ายสาวเจ้าบทบาทที่โด่งดังสุดๆ ในละครหลังข่าวทางช่อง 7 สี เธอเป็นดาราสาวเพียงไม่กี่คนในยุคนั้นที่สามารถโลดแล่น และโกอินเตอร์ ไปดังไกลถึงต่างประเทศ และยังมีงานถ่ายทำมิวสิควิดีโออัลบั้มชุด เพลงไทยยอดนิยม ให้กับค่ายโรสวีดีโอที่ต่างประเทศอีกด้วย ก่อนที่เธอจะห่างหายไปจากวงการ แต่แล้ววันหนึ่งชื่อของเธอก็ถูกกล่าวขวัญขึ้นหน้าหนึ่งหนังสือพิมพ์อีกครั้งเมื่อ 7 ปีที่แล้ว พร้อมกับสถานภาพที่เปลี่ยนไป
Karneval ล่าทรชน
Karneval ล่าทรชน เป็นการ์ตูนญี่ปุ่น โดย โทยะ มิกะนะงิ เริ่มตีพิมพ์เป็น ลงในนิตยสารการ์ตูนรายเดือน "Monthly Comic Zero Sum" ของสำนักพิมพ์อิชิจินชะ ตั้งแต่ปี พ.ศ. 2551 และยังมีฉบับมังงะ ซึ่งปัจจุบันภาษาญี่ปุ่นออกมาแล้ว 12 เล่ม ต่อมาก็ได้มีการประกาศนำเรื่องนี้มาทำเป็นอนิเมะในเดือนเมษายน พ.ศ. 2555 ซึ่งอนิเมะตอนแรกก็เริ่มฉายในเดือนเมษายน พ.ศ. 2556
หรือองค์กรป้องกันระดับชาติ เป็นหน่วยของรัฐบาล พวกเขาดำเนินการจับกุมและกำจัดอาชญากร รวมไปถึงการแก้ปัญหาอาชญากรรมใดๆก็ตามที่กองกำลังรักษาความปลอดภัยของรัฐบาลไม่สามารถจัดการได้ โดยที่ตัวตนของสมาชิกเซอร์คัสจะถูกปิดไม่ให้สาธารณชนทั่วไปทราบ
เป็นองค์กรผิดกฎหมายโดยใช้บริษัทขนาดใหญ่บังหน้า ดำเนินการเกี่ยวกับการวิจัยพันธุวิศวกรรมที่ผิดต่อศีลธรรม เป็นองค์กรที่รัฐบาลต้องการจะกำจัดที่สุด
ไนเป็นตัวละครเอกของเรื่อง เป็นเด็กหนุ่มที่ใสซื่อที่ไม่ค่อยรู้เรื่องโลกภายนอก อายุประมาณ 12 – 14 ปี มีผมสีขาวนัยน์ตาสีแดง เขาออกตามหาชายที่เคยอยู่ร่วมกับเขาที่ชื่อ "คาโรคุ" ซึ่งหายตัวไปอย่างปริศนา ทิ้งร่องรอยไว้แต่เพียงกำไล (เครื่องแสดงตนของสมาชิกองค์กรเซอร์คัส) ระหว่างออกตามหาคาโรคุ ไนถูกจับไปที่คฤหาสถ์หลังหนึ่งซึ่งมีเจ้าของบ้านเป็น "วารูก้า" หรือสิ่งมีชีวิตกลายพันธุ์ แต่ได้ "กาเรคิ" ที่มาขโมยของช่วยเหลือไว้และหนีจากวารูก้า ตั้งแต่นั้นไนออกเดินทางไปกับกาเรคิ
เป็นโจรที่นิยมปล้นคนรวยที่ชอบเอาเปรียบ อายุ 15 ปี มีสีผมสีดำและนัยน์ตาสีฟ้า เป็นคนฉลาดหลักแหลม มีความรู้หลายอย่าง แต่เขาเป็นคนที่ไม่ค่อยเข้าสังคมนัก ภายหลังจะทราบว่าเขาเคยถูกครอบครัวขายเป็นทาสตั้งแต่อายุ 8 ขวบ แต่หนีรอดจากการที่เรือโดยสารอัปปางลง เขาถูกพัดมายังชายหาดและได้หญิงสาวคนหนึ่งช่วยเหลือไว้ หญิงสาวรับเขามาอยู่ด้วยและเธอยังมีน้องสาวและน้องชายอย่างละคน ต่อมาหญิงสาวถูกชายผู้หนึ่งฆาตกรรม หลังจากนั้นไม่นานกาเรคิก็ออกจากบ้าน
เป็นนักสู้ประจำเรือที่สอง ขององค์กรป้องกันระดับชาติ (เซอร์คัส) อายุ 21 ปี มีสีผมสีบลอนทองและนัยน์ตาสีรุ้ง เป็นคนที่ร่าเริงและใจดีอยู่ตลอดเวลา จนบางครั้งมีลักษณะเหมือนเด็ก เขาได้รับมอบหมายให้เป็นผู้คุ้มกันของไนและกาเรคิ ที่แก้มด้านซ้ายของเขายังแปะแผ่นป้องกันภูมิแพ้เล็กๆ หากแผ่นนี้หลุดไปจะทำให้เขาเกิดอารมณ์รุนแรงและผมจะเปลี่ยนเป็นสีขาว เขาโปรดปรานมาสคอตแมวที่ชื่อ"เนียนเปโรน่า"เป็นอย่างมากอีกด้วย
คู ฮา-รา
คู ฮารา (; เกิด 13 มกราคม 1991) หรือชื่อการแสดงว่า ฮาราเป็นนักร้องและนักแสดงชาวเกาหลีใต้ เป็นที่รู้จักในสถานะสมาชิกวงคารา
ฮาราเกิด ณ วันที่ 13 มกราคม 1991 ที่เมืองควังจู ประเทศเกาหลีใต้ ก่อนเข้าเป็นสมาชิกวงคารา ฮาราเข้าประกวดในรายการหนึ่งของบริษัทเอสเอ็มเอนเตอร์เทนเมนต์เมื่อปี 2005 ครั้นปี 2007 เธอได้เข้าทดสอบการแสดงกับบริษัทเจวายพีเอนเตอร์เทนเมนต์ แต่ไม่ผ่าน
ฮารายังเคยเป็นนางแบบสินค้าออนไลน์ โดยมีผู้มาเชิญชวนหลังต้องตาต้องใจภาพถ่ายของเธอบนเว็บไซต์แห่งหนึ่ง เพราะการเป็นนางแบบนี้ ฮาราจึงได้เป็นสมาชิกวงคาราซึ่งเปิดตัวเมื่อปี 2007 นั้นเอง ปัจจุบัน ฮาราเป็นนักศึกษามหาวิทยาลัยสตรีซ็องชิน
วันที่ 5 มกราคม 2010 ฮารารับว่า ไปทำศัลยกรรมใบหน้าและฟันมา โดยไปฉีดสารเสริมดั้ง และปรับรูปฟันใหม่ เธอยังว่า เธอไปทำศัลยกรรมบริเวณดวงตาเพื่อให้ตาสองชั้นของเดิมนั้นเห็นชัดขึ้น
วันที่ 28 มิถุนายน 2554 มีประกาศว่า ฮารากับยง จุน-ฮย็อง สมาชิกวงบีสต์ คบหากันเป็นคู่รัก
ครั้นวันที่ 27 มีนาคม 2556 มีประกาศว่า ทั้งสองคนแยกทางกันแล้ว แต่สัญญาณจะเป็นเพื่อนที่ดีต่อกัน
มหาลดาปสาธน์
มหาลดาปสาธน์ เป็นเครื่องประดับชุดแต่งงานของสาวชาวอินเดีย ซึ่งสวมคู่กับส่าหรี โดยสวมตั้งแต่ศีรษะจรดเท้า ตรงศีรษะก็ทำเป็นรูปนกยูงไว้ตัวนึง ซึ่งส่วนประกอบก็เต็มไปด้วยของมีค่ามากมาย ในสมัยพุทธกาลมีผู้ครอบครองมหาลดาปสาธน์ 3 คน คือ นางวิสาขา พระนางมัลลิกา และลูกเศรษฐี ณ พาราณาสี
มหาลดาปสาธน์ มาจากคำว่า
มหาลดาปสาธน์ของนางวิสาขา นั้นธนญชัยเศรษฐี (บิดา) สั่งให้ช่างทองและช่างออกแบบทำเครื่องประดับโดยใช้ทองคำ 1,000 แห่ง เพชร 4 ทะนาน แก้วมุกดา 11 ทะนาน แก้วประพาฬ 20 ทะนาน แก้วมณี 33 ทะนาน และใช้เงินจำนวนหนึ่ง
มหาลดาปสาธน์สวมตั้งแต่ศีรษะจรดเท้า ลูกดุมวงแหวนด้วยทองคำ ห่วงสำหรับลูกดุมทำด้วยเงิน สวมที่กลางกระหม่อมหนึ่งวง ที่หลังหู 2 วง ที่ข้างเอวสองข้างอีก 2 วง ที่ข้อศอกทั้งสองข้าง 2 วง ที่ขาสองข้าง 2 วง ที่เครื่องประดับยังทำเป็นนกยูงรำแพนตังหนึ่ง ขนปีกทำด้วยทอง จะงอยปากทำด้วยแก้วประพาฬ ตาสองข้างทำด้วยแก้วมณี สร้อยคอและแววหางทำด้วยแก้วมณี ก้านขนนกยูง ทำด้วยเงิน ขาทำด้วยเงิน โดยนกยูงตั้งอยู่กลางกระหม่อมผู้สวม
เยส มิวสิค
เยส มิวสิค (Yes Music) เป็นชื่อเรียกของธุรกิจเพลงส่วนกลางในเครือบริษัท อาร์เอส จำกัด (มหาชน) โดยเคยเป็นหนึ่งในค่ายย่อยที่แยกตัวออกมาในช่วงที่มีการปรับโครงสร้างธุรกิจเพลงในช่วงปี 2555-2556 แต่ต่อมาค่ายย่อยอื่นหลายๆ ค่ายได้ทยอยลดสถานะและยุบรวมเข้าด้วยกัน จึงได้มีการเปลี่ยนแปลงนโยบายให้ชื่อ อาร์เอส มิวสิก เป็นชื่อกลางสำหรับหน่วยธุรกิจ และปัจจุบันก็ได้เปลี่ยนรูปแบบกลับมาเป็นค่ายเพลงหลักส่วนกลางตามเดิม
แสงอรุณ บุญยู้
แสงอรุณ บุญยู้ เป็นนักร้อง นางเอกหมอลำหนึ่งในสี่สาวดาวรุ่งจากคณะเสียงอิสานโด่งดังจากการได้เป็นนางเอกคู่ขวัญกับ ลูกแพร ไหมไทย อุไรพร แสงอรุณ บุญยู้ เกิดเมื่อ 28 พฤศจิกายน 1975 ปัจจุบันอาศัยอยู่ที่"บ้านโนนสมบูรณ์ ต.ลำปาว อ.เมือง จ.กาฬสินธุ์" มีชื่อเล่นว่า "ต๋อง" แต่แฟนเพลงต่างพากันรู้จักในชื่อ "อร" ซึ่งเป็นชื่อที่นกน้อย อุไรพรตั้งให้ เนื่องจากที่บ้านทำวงหมอลำอยู่แล้วเป็นทุนเดิม(วงขนาดเล็ก)ทำให้ได้ฝึกร้องฝึกลำมาตั้งแต่เด็ก พร้อมกับพี่สาว แพร พิมพร(ซึ่งปัจจุบันเป็นนางเอกหมอลำประจำคณะหนูภารวิเศษศิลป์)
เนื่องจากนักแสดงที่เล่นเป็นตัวโกงจักจั่น ดาวไพรตั้งครรภ์ วงเสียงอิสานจึงขาดนักแสดงที่เป็นตัวโกงนกน้อย อุไรพรจึงเริ่มค้นหานักแสดงหน้าใหม่ ไม่นานนกน้อย อุไรพรได้เดินทางไปบ้านโนนสมบรูณ์ จังหวัดกาฬสินธุ์ เพื่อตามหาสาวน้อยเสียงดี ตามคำแนะนำของครูเพลงชื่อดัง ครูดอย อินทนนท์ ไม่นานชื่อ แสงอรุณ บุญยู้ ก็เป็นที่รู้จัก และโด่งดังอย่างมากจากผลงานเพลงข้อมูลมากไม่อยากรัก
ยุน โบ-รา
ยุน โบ-รา (; เกิด 30 ธันวาคม พ.ศ. 2532) หรือชื่อในการแสดงว่า โบรา เป็นนักร้อง นักแสดง พิธีกรชาวเกาหลีใต้ รู้จักในสถานะสมาชิกวง ซิสต้าร์
ยุน โบ-รา เกิดใน โซล เกาหลีใต้ ตอนนี้จบการศึกษาอยู่ที่ Myongji University คณะเอกการดนตรี และในเดือนมิถุนายน พ.ศ. 2554 โบราเธอเปิดตัวในฐานะสมาชิกของ ซิสต้าร์ รายการ KBS Music Bank ในวัน เดียวกับการเปิดตัวของพวกเขา ในต้นปี พ.ศ. 2555 โบราและกลุ่มสมาชิก ฮโยลิน และเปิดตัวกลุ่มย่อย ซิสต้าร์ 19 ในเพลง Ma Boy.
เมื่อวันที่ 28 เมษายน 2554 สตาร์ชิป เอ็นเตอร์เทนเม้นได้ประกาศว่าจะทำซับยูนิทของซิสตาร์ ที่มีชื่อว่า ซิสต้าร์ไนน์ทีน ซึ่งสมาชิกประกอบด้วย โบราและฮโยลิน ในชื่อเพลงไตเติ้ล MaBoy โดยเพลงและเอ็มวีเต็มจะถูกปล่อยออกมาในวันที่ 3 พฤษภาคม 2554 นี้
เมื่อวันที่ 17 ตุลาคม 2554 โบราได้รับโอกาสให้เข้าร่วมรายการ Invincible Youth ซีซั่น 2 โดยร่วมกับ ซูจี, จียอน(คาร่า), ฮโยยอน, ซันนี่, เยวอน (จิวเวลรี่), แอมเบอร์และวูริ (เรนโบว์) และมีกำหนดออกอากาศวันที่ 11 พฤศจิกายน
อาเนอยา
อาเนอยา () เป็นเกาะทางเหนือสุดของกลุ่มเกาะเวสเตอโรเลน ตั้งอยู่ราว 300 กม. จากเส้นอาร์กติกเซอร์เคิล เกาะมีพื้นที่ 489 ตร.กม. (189 ตร.ไมล์) เป็นเกาะใหญ่เป็นอันดับ 10 ของประเทศนอร์เวย์
อัลกาลาเดกัวดาอิรา
อัลกาลาเดกัวดาอิรา () เป็นเมืองในประเทศสเปน ตั้งอยู่ทางตะวันออกเฉียงใต้ของเมืองเซบิยาราว 10 กิโลเมตร เคยเป็นที่รู้จักในชื่อ "อัลกาลาเดโลสปานาเดโรส" ("อัลกาลาของคนทำขนมปัง") เนื่องจากเป็นสถานที่ที่ผลิตขนมปังที่สำคัญของเซบิยา เมืองตั้งอยู่ริมฝั่งแม่น้ำกัวดาอิรา มีโบราณสถานศิลปะของชาวมัวร์ โดยเฉพาะอย่างยิ่งปราสาทซึ่งพระเจ้าเฟอร์ดินานด์ที่ 3 แห่งอาณาจักรกัสติยาทรงยึดไว้ใน ค.ศ. 1244
วีรวร สิทธิธรรม
นายวีรวร สิทธิธรรม (เกิด 9 กันยายน พ.ศ. 2481) อดีตรัฐมนตรีช่วยว่าการกระทรวงสาธารณสุข ในสมัยรัฐบาลพลเอกชาติชาย ชุณหะวัณ อดีตสมาชิกสภาผู้แทนราษฎรจังหวัดนครพนม 5 สมัย และ อดีตสมาชิกวุฒิสภาจังหวัดนครพนม
วีรวร สิทธิธรรม เกิดเมื่อวันที่ 9 กันยายน พ.ศ. 2481 เป็นบุตรชายของนายฟอง สิทธิธรรม อดีตสมาชิกสภาผู้แทนราษฎรจังหวัดอุบลราชธานี กับนางโสภรวรรณ สิทธิธรรม มีพี่น้อง 2 คน สำเร็จการศึกษาระดับปริญญาตรี สาขาวิศวกรรมเครื่องกล จาก Fachhochschule Giessen Friedberg ประเทศเยอรมัน
อดีตเป็นข้าราชการบำนาญการเมือง ก่อนที่จะได้รับแต่งตั้งให้เป็นสมาชิกสภานิติบัญญัติแห่งชาติ ใน พ.ศ. 2516
วีรวร ลงรับสมัครเลือกตั้งสมาชิกสภาผู้แทนราษฎรจังหวัดนครพนม ในการเลือกตั้ง พ.ศ. 2519 และได้รับเลือกติดต่อกัน จนถึง พ.ศ. 2531 รวม 5 สมัย
วีรวร ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงสาธารณสุข เมื่อเดือนธันวาคม พ.ศ. 2533 (ครม. 46) ในรัฐบาลพลเอกชาติชาย ชุณหะวัณ ทั้งหมด
ต่อมา ลงรับสมัครเลือกตั้งสมาชิกวุฒิสภาจังหวัดนครพนม ใน พ.ศ. 2543 และได้รับเลือกตั้งในครั้งนี้
วีรวร สิทธิธรรม ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
รัฐกลารุส
รัฐกลารุส () เป็นรัฐทางตะวันออก ตอนกลางของประเทศสวิตเซอร์แลนด์ เมืองหลวงคือ กลารุส รัฐมีประชากร 39,217 คน (ข้อมูล 31 ธันวาคม ค.ศ. 2011) จากข้อมูลประชากรปี ค.ศ. 2007 มีประชากรชาวต่างชาติ 7,314 คน หรือคิดเป็น 19.13% ของประชากรทั้งหมด ส่วนข้อมูลประชากรปี ค.ศ. 2000 ประชากรนับถือศาสนาคริสต์นิกายโปรเตสแตนต์ (44%) และโรมันคาทอลิก (37%) ประชากรพูดภาษาเยอรมัน 83.6% และพูดภาษาอิตาลี 6.8%
แคว้นอวงกาเบลีกา
แคว้นอวงกาเบลีกา () เป็นแคว้นในประเทศเปรู มีพื้นที่ 22,131.47 กม² และมีประชากร 454,797 คน (ค.ศ. 2007) เมืองหลวงคือเมือง อวงกาเบลีกา แคว้นอวงกาเบลีกาติดกับแคว้นลิมาและแคว้นอีกาทางทิศตะวันตก ติดกับแคว้นคูนินทางทิศเหนือ และติดกับแคว้นไออากูโชทางทิศตะวันออก
รายชื่อพระอิสริยยศและพระเกียรติยศในสมเด็จพระราชินีนาถเอลิซาเบธที่ 2 แห่งสหราชอาณาจักร
สมเด็จพระราชินีนาถเอลิซาเบธที่ 2 แห่งสหราชอาณาจักรทรงมีพระอิสริยศและพระเกียรติยศทั้งก่อนและในระหว่างครองราชย์เป็นพระมหากษัตริย์ของเครือจักรภพ
ตัวเรียงกระแสชนิดควบคุมด้วยซิลิคอน
ตัวเรียงกระแสชนิดควบคุมด้วยซิลิคอน () เป็นอุปกรณ์เรียงกระแสแบบ solid-state สี่ชั้นที่ควบคุมการทำงานด้วยกระแส ชื่อ "Silicon-controlled Rectifier" หรือ SCR เป็นชื่อทางการค้าของ บริษัท General Electric พัฒนาโดยทีมวิศวกรนำโดยโรเบิร์ต เอ็น ฮอลล์และจำหน่ายโดย บริษัท แฟรงค์ ดับบลิว กัทส์วิลเลอร์ หรือ "บิล" ในปี ค.ศ.1957
บางแหล่งกำหนด SCR และ thyristors เป็นความหมายเหมือนกัน บางแหล่งกำหนด SCR เป็นส่วนหนึ่งของตระกูลของอุปกรณ์ที่มีสาร n และ p อย่างน้อย 4 ชั้นสลับกัน หรือตระกูล ทายริสเตอร์ (thyristors)
SCR เป็นอุปกรณ์แบบทิศทางเดียว (นั่นคือ กระแสไหลในทิศทางเดียวเท่านั้น) เมื่อเทียบกับ ไทรแอค (TRIAC) ซึ่งเป็นแบบสองทิศทาง (นั่นคือ กระแสไหลในสองทิศทาง) SCR ปกติถูก trigger ให้ทำงานได้ด้วยกระแสไหลเข้าใน gate ซึ่งตรงข้ามกับ TRIAC ซึ่งสามารถถูก trigger ได้ด้วยกระแสทั้งบวกหรือลบ
อุปกรณ์นี้โดยทั่วไปจะถูกใช้ในงานที่ปิดเปิดบ่อยๆ ในสภาวะปกติอุปกรณ์จะ "ปิด" กระแสที่ไหลผ่านก็มีเพียงกระแสไฟฟ้ารั่วเท่านั้นซึ่งมีปริมาณน้อยมาก เมื่อแรงดันไฟฟ้าระหว่าง gate กับแคโทดมีมากพอทำให้มีกระแสไหลใน gate เกินกว่าเกณฑ์ที่กำหนด อุปกรณ์ที่จะเปลี่ยนเป็น "เปิด" ให้กระแสไหลผ่านจากแอโหนดไปแคโทดได้ อุปกรณ์จะยังคงอยู่ในสถานะ "เปิด" แม้หลังจากกระแสที่ gate ถูกตัดออกไปตราบเท่าที่กระแสที่ผ่านอุปกรณ์ดังกล่าวข้างต้นยังคงมีอยู่สูงในระดับหนึ่ง ถ้ากระแสตกลงจากระดับนั้นช่วงเวลาหนึ่ง อุปกรณ์ที่จะเปลี่ยนเป็น "ปิด"
ถ้าแรงดันไฟฟ้าระหว่างแอโหนดกับแคโทดเพิ่มขึ้นอย่างรวดเร็วพอ, capacitive coupling อาจก่อให้เกิดประจุไฟฟ้ามากพอเข้าไปใน gate ไป trigger ให้อุปกรณ์ "เปิด"; เรียกว่า "dv/dt triggering" ปรากฏการณ์นี้อาจสามารถหลีกเลี่ยงได้โดยใช้วงจร snubber "dv/dt triggering" อาจจะไม่สวิทช์ SCR ให้เปิดให้กระแสผ่านได้อย่างรวดเร็ว แต่ความร้อนที่เกิดขึ้นอาจทำให้ SCR เสียหายได้
SCR ยังถูก trigger ได้โดยการเพิ่มแรงดันให้เกินกว่าแรงดันไฟฟ้า rating ของมัน (breakdown voltage) แต่ครั้งนี้ก็เหมือนกัน จะไม่ทำให้อุปกรณ์สวิทช์ได้อย่างรวดเร็ว แต่อาจจะทำความเสียหายให้กับอุปกรณ์ได้ ควรหลีกเลี่ยง
SCR มีทั้งแบบที่มีความสามารถในการทำ reverse blocking และแบบไม่มีความสามารถในการทำ reverse blocking ความสามารถนี้ใช้เมื่อมีการจ่ายแรงดันไฟฟ้ากลับทาง หรือ reverse bias งานทั่วไปที่ต้องการความสามารถนี้เมื่อ SCR ทำงานเป็น current source inverter
SCR ที่ไม่มีความสามารถในการ reverse blocking เรียกว่า Asymmetry SCR (ASCR) พวกนี้มักจะมี reverse breakdown rating เป็นหลัก 10V เท่านั้น ดังนั้นจึงนำไปใช้งานได้ก็ต่อเมื่อมีไดโอดต่อคร่อมกลับทางอยู่(อย่างเช่นใน voltage source converter) หรือใช้ในวงจรที่ไม่มีการต่อโวลเตจกลับขั้ว(เช่น switching power supply หรือ วงจรไฟฟ้าระบบราง)
ASCR สามารถผลิตให้มีไดโอดย้อนกลับในแพคเกจเดียวกันได้ เรียกว่า RCT หรือ reverse conducting thyristor forward voltage triggering เกิดขึ้นเมื่อแรงดันไฟฟ้าระหว่างแอโหนดกับแคโทดเพิ่มขึ้นตอนประตูปิด ปรากฏการณ์ที่เรียกว่า avalanche breakdown จะเกิดที่รอยต่อ J2 ถ้าแรงดันไฟฟ้ามีมากพอ SCR จะเปลี่ยนเข้าสู่สภาวะ "เปิด" ปล่อยกระแสเป็นจำนวนมากไหลผ่าน ในกรณีนี้ J1 และ J3 ถูก forward bias ไปเรียบร้อยแล้ว
SCR ส่วนใหญ่จะใช้ในอุปกรณ์ที่ต้องการการควบคุมของพลังงานที่สูงและอาจมีแรงดันไฟฟ้าที่สูงมากด้วย เช่นในงานที่เกี่ยวกับการควบคุมไฟฟ้าสลับแรงสูง เช่นการหรี่ไฟถนน, การควบคุมให้กระแสมีเสถียรภาพและการควบคุมมอเตอร์
SCR และอุปกรณ์ที่คล้ายกันนี้ใช้สำหรับการเรียงกระแสเพื่อเปลี่ยนไฟฟ้าสลับแรงสูงให้เป็นไฟฟ้ากระแสตรงแรงสูงเพื่อการส่งไฟฟ้าระยะไกล หรือระบบสายส่งกระแสตรงความดันสูง
เอเชียนคัพ 2015
เอเชียนคัพ 2015 (AFC Asian Cup 2015) เป็นการแข่งขันฟุตบอลระดับทวีปเอเชีย (เอเชียนคัพ) ครั้งที่ 16 จัดขึ้นโดยสมาพันธ์ฟุตบอลเอเชีย ในระหว่างวันที่ 9-31 มกราคม พ.ศ. 2558 ที่ประเทศออสเตรเลีย โดยทีมที่ชนะเลิศในการแข่งขันรายการนี้จะได้สิทธิ์ในการแข่งขัน คอนเฟเดอเรชันส์คัพ 2017 ที่ประเทศรัสเซียการแข่งขันนี้เริ่มต้นตั้งแต่วันที่ 9 ถึง 31 มกราคม, ซึ่งแข่งขันกันในช่วงกลางฤดูกาลของฟุตบอลลีกออสเตรเลีย, และเป็นช่วงฤดูร้อนของประเทศออสเตรเลีย.
ใน ฤดูกาล 2014-15 ของ เอลีก, ลีกฟุตบอลนานาชาติที่สูงสุดของประเทศออสเตรเลีย
สมาคมได้กำหนดให้เมืองทั้ง 5 เมืองของประเทศออสเตรเลียที่ใช้สนามในการแข่งขันเอเชียนคัพ 2015 ซึ่งได้แก่, ซิดนีย์, เมลเบิร์น, บริสเบน, แคนเบอร์รา และ นิวคาสเซิล,ตารางการแข่งขันได้ประกาศขึ้นเมื่อวันที่ 27 มีนาคม ค.ศ. 2013.
ในรอบแพ้คัดออก, ต่อเวลาพิเศษ และ ยิงจุดโทษตัดสิน จะเป็นวิธีการใช้ตัดสินหาผู้ชนะในกรณีที่จำเป็น.
ฮโยลิน
คิม ฮโย-จ็อง ( เกิด 11 มกราคม พ.ศ. 2534) เป็นที่รู้จักในชื่อ ฮโยลิน เป็นนักร้องชาวเกาหลีใต้ เธอเป็นที่รู้จักในฐานะสมาชิกวงเกิร์ลกรุปจากเกาหลีใต้ ซิสตาร์และกลุ่มย่อยซิสตาร์19
คิม ฮโย-จ็อง เกิดเมื่อวันที่ 11 ธันวาคม พ.ศ. 2533 ที่อินช็อน เกาหลีใต้ ในตอนระหว่างคลอดนั้น ฮโยลินมีน้ำหนักตอนแรกเกิดมากถึง 4.2 กิโลกรัม จากการคลอดก่อนกำหนด ทำให้เธอมีร่ายกายที่ไม่แข็งแรงมาตั้งแต่เกิด ฮโยลินมีปัญหาเกี่ยวกับถุงน้ำดีซึ่งทำให้เธอต้องเข้ารับการผ่าตัดเอาถุงน้ำดีออก พ่อของฮโยลินเป็นเจ้าหน้าที่นาวิกโยธินเพราะเหตุนี้ทำให้เธอถูกเคอร์ฟิวตั้งแต่ยังเด็ก
ในวัยเด็ก ฮโยลินมีความใฝ่ฝันอยากเป็นนักร้อง แต่ก็ไม่เคยเข้าร่วมประกวดร้องเพลงกับทางโรงเรียนและออดิชันเลย จนกระทั่งเธอผ่านการคัดเลือกจากเจวายพีเอนเตอร์เทนเมนต์ ขณะกำลังศึกษาอยู่ในระดับชั้นมัธยมศึกษาปีที่สาม ตั้งแต่นั้นมา เธอเริ่มเรียนรู้การร้องและเต้นในฐานะเด็กฝึกของเจวายพีโดยได้รับการคัดเลือกถึงสองครั้ง หลังจากเป็นเด็กฝึกมานานกว่าหนึ่งปี ฮโยลินเคยได้รับการเปิดตัวในฐานะวงเกิร์ลกรุปร่วมกับซง จี-อึน, ฮานี และยูจี แต่โครงการก็ถูกยกเลิกไป เธอจึงออกจากเจวายพี และไปออดิชันกับทางค่ายสตาร์ชิพเอนเตอร์เทนเมนต์ ด้วยเพลง "เฮิร์ต" ของคริสตินา อากีเลรา จนผ่านการคัดเลือกและได้เปิดตัวในฐานะสมาชิกของวงเกิร์ลกรุป ซิสตาร์
ในเดือนมิถุนายน พ.ศ. 2553 ฮโยลินเปิดตัวในฐานะสมาชิกของซิสตาร์ ในรายการ"มิวสิกแบงก์" ทางช่องเคบีเอส2 ด้วยการเปิดตัวซิงเกิลชื่อ "พุชพุช" (Push Push) ของพวกเธอ ซิสตาร์ออกสตูดิโออัลบั้มมาแล้ว 2 อัลบั้ม และอีพี 6 อัลบั้ม
ในต้นปี พ.ศ. 2554 ฮโยลินได้ร่วมกับสมาชิกในกลุ่ม ยุน โบ-รา ก่อตั้งกลุ่มย่อย ซิสตาร์19 ด้วยการเปิดตัวซิงเกิล "มาบอย" (Ma Boy) ในวันที่ 17 ตุลาคม ฮโยลินได้ร่วมงานกับวง อิเล็กโทรบอยซ์ ในซิงเกิล "มาบอย 2" และในปีเดียวกันนั้น ฮโยลินได้เข้าร่วมแข่งขันในรายการ "อิมมอร์ทัลซอง 2" ซึ่งหลังจากการออกอากาศ ก็ได้กระแสตอบรับเป็นอย่างมาก จนเธอได้รับฉายาว่าเป็น บียอนเซ่แห่งเกาหลีฮโยลินได้เข้าร่วมในรายการ "อิมมอร์ทัลซอง"
ตั้งแต่เดือนมิถุนายนจนถึงเดือนกันยายนของปีเดียวกัน
ในปี พ.ศ. 2555 ฮโยลินได้แสดงละครเรื่อง "ทะยานสู่ฝัน บัลลังก์แห่งดาว 2 " รับบทเป็น นานะ ไอดอลที่มีชื่อเสียงจากวงเกิร์ลกรุป เฮอร์ชี นอกจากนี้ เธอยังได้ร้องเพลงประกอบละคร ร่วมกับ จีย็อน ที-อารา และ ไอลี ในเพลง "Superstar"
ศิวัส นฤภัย
ศิวัส นฤภัย (ศิวัฒน์ นฤภัย) ชื่อเล่น ติว เป็นนักร้องและนักแสดงชาวไทย สังกัดดาราวีดีโอ (ช่อง 7) จบการศึกษาระดับปริญญาตรี คณะวิศวกรรมศาสตร์ มหาวิทยาลัยเกษตรศาสตร์
ศิวัส นฤภัย หรือ ติว เกิดเมื่อวันที่ 3 สิงหาคม พ.ศ. 2524 เป็นนักร้อง นักแสดงชาวไทย เข้าสู่วงการด้วยการถ่ายแบบนิตยสารวัยรุ่น เช่น The Boy, HEART เป็นต้น และแสดงมิวสิควีดีโอเพลง พอแล้ว ของ นิโคล เทริโอ
ก่อนที่จะมีเป็นหนึ่งในศิลปินบอยแบนด์วง บีเคเค (BKK) ภายใต้สังกัดเมกเกอร์เฮด ในเครือจีเอ็มเอ็ม แกรมมี่ ร่วมกับ เติ้ล ตะวัน จารุจินดา และ เต้ นันทศัย พิศลยบุตร ชื่ออัลบั้ม "Work Shop (เวิร์ค ช็อป)" โดยเพลงที่เป็นที่รู้จักคือเพลง ทำไมต้องรักเธอ
ภายหลังได้เป็นนักแสดงในสังกัดดาราวีดีโอ แสดงละครต่างๆมากมาย เช่น หมอลำซัมเมอร์, เดือนเดือด, หมอผีไซเบอร์ ฯลฯ
วรรณทิพย์ ว่องไว
พลเอกวรรณทิพย์ ว่องไวอดีตแม่ทัพภาคที่ 3
พลเอกวรรณทิพย์ ว่องไว เกิดเมื่อวันที่ 22 มิถุนายน พ.ศ. 2495 ณ จังหวัดนครปฐม
พลเอกวรรณทิพย์ ว่องไวสมรสกับนางบุณยพร ว่องไว มีบุตรด้วยกัน 2 คน คือ เด็กชายวรรณวิทย์ ว่องไว
ไดนาสตีวอริเออร์ 6
ไดนาสตีวอริเออร์ 6 เป็นวีดิโอเกมแฮคและฟัน โดยมีฉากที่ประเทศจีน เป็นภาคที่ 6 ของซีรีส์ไดนาสตีวอริเออร์ พัฒนาโดยโอเมกาฟอร์ซ และจัดจำหน่ายโดยโคอิ โดยจำหน่ายในรูปแบบของเพลย์สเตชัน 3, เอกซ์บอกซ์ 360, ไมโครซอฟท์ วินโดวส์, เพลย์สเตชัน 2 และเพลย์สเตชันพอร์เทเบิล โดยสร้างขึ้นจากประวัติศาสตร์จีนยุคสามก๊ก ในช่วยประมาณปี พ.ศ. 743
ไชยศิริ เรืองกาญจนเศรษฐ์
นายไชยศิริ เรืองกาญจนเศรษฐ์ (14 มกราคม พ.ศ. 2474 - 2 มิถุนายน พ.ศ. 2539) อดีตรัฐมนตรีช่วยว่าการกระทรวงพาณิชย์ อดีตรัฐมนตรีประจำสำนักนายกรัฐมนตรี (3 สมัย) และ อดีตสมาชิกสภาผู้แทนราษฎรจังหวัดอุบลราชธานี 5 สมัย
ไชยศิริ เรืองกาญจนเศรษฐ์ เกิดเมื่อวันที่ 14 มกราคม พ.ศ. 2474 สำเร็จการศึกษาชั้นมัธยมศึกษาปีที่ 5
ไชยศิริ เรืองกาญจนเศรษฐ์ เสียชีวิตด้วยการถูกลอบสังหารด้วยอาวุธมีด ในบ้านพักของตนเอง โดยนายอำนาจ เอกพจน์ เป็นผู้ลอบสังหาร และมีนายนิรันดร เรืองกาญจนเศรษฐ์ บุตรชายคนโตเป็นผู้บงการ เมื่อวันที่ 2 มิถุนายน พ.ศ. 2539 สิริอายุรวม 65 ปี
ไชยศิริ ลงรับสมัครเลือกตั้งสมาชิกสภาผู้แทนราษฎรจังหวัดอุบลราชธานี ในการเลือกตั้ง พ.ศ. 2518 และได้รับเลือกเรื่อยมา จนถึงเดือนมีนาคม พ.ศ. 2535 รวม 5 สมัย เขาเคยเป็นหัวหน้าพรรคประชาราษฎร์ ในปี พ.ศ. 2525 ซึ่งต่อมาเปลี่ยนชื่อพรรคเป็น "พรรคกิจประชาคม"
ไชยศิริ ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงพาณิชย์ เมื่อ พ.ศ. 2518 ในรัฐบาลหม่อมราชวงศ์คึกฤทธิ์ ปราโมช และรัฐมนตรีประจำสำนักนายกรัฐมนตรี 3 สมัยติดต่อกัน (ครม. 43-45) ในรัฐบาลพลเอกเปรม ติณสูลานนท์ และ พลเอกชาติชาย ชุณหะวัณ
ไชยศิริ เรืองกาญจนเศรษฐ์ ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
สุดิน ภูยุทธานนท์
นายสุดิน ภูยุทธานนท์ (เกิด 20 กันยายน พ.ศ. 2480) อดีตสมาชิกสภาผู้แทนราษฎรจังหวัดปัตตานี 6 สมัย
สุดิน ภูยุทธานนท์ เกิดเมื่อวันที่ 20 กันยายน พ.ศ. 2480 เป็นบุตรของนายกาเดร์ กับนางเจะมูเนาะ ภูยุทธานนท์ สำเร็จการศึกษาปริญญาตรี เศรษฐศาสตรบัณฑิต จาก มหาวิทยาลัยธรรมศาสตร์ สมรสกับนางนิตยา ภูยุทธานนท์
อดีตเป็นข้าราชการกรมพัฒนาที่ดิน กระทรวงเกษตรและสหกรณ์ ต่อมาลงเลือกตั้งสมาชิกสภาผู้แทนราษฎรครั้งแรกใน พ.ศ. 2518 สังกัดพรรคเกษตรสังคม และได้รับเลือกเรื่อยมา รวม 6 ครั้ง
สุดิน ภูยุทธานนท์ ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ
ขจรศักดิ์ ศรีสวาสดิ์
นายขจรศักดิ์ ศรีสวาสดิ์ (10 ธันวาคม พ.ศ. 2488 - 7 เมษายน พ.ศ. 2541) อดีตสมาชิกสภาผู้แทนราษฎรจังหวัดร้อยเอ็ด 6 สมัย
ขจรศักดิ์ ศรีสวาสดิ์ เกิดเมื่อวันที่ 10 ธันวาคม พ.ศ. 2488 สำเร็จการศึกษาปริญญาตรี สาขากสิกรรมและสัตวบาล จาก มหาวิทยาลัยเกษตรศาสตร์
ขจรศักดิ์ ศรีสวาสดิ์ เสียชีวิตเมื่อวันที่ 7 เมษายน พ.ศ. 2541 สิริอายุรวม 52 ปี
อดีตเป็นข้าราชการสังกัดกรมพัฒนาที่ดิน ขจรศักดิ์ ลงสมัครเลือกตั้งสมาชิกสภาผู้แทนราษฎรครั้งแรกใน พ.ศ. 2526 สังกัดพรรคชาติประชาธิปไตยเป็นพรรคการเมืองแรก และได้รับเลือกเรื่อยมา รวม 6 ครั้ง โดยมีพรรคความหวังใหม่เป็นพรรคการเมืองสุดท้าย
ขจรศักดิ์ ศรีสวาสดิ์ ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ
กองร้อยกระทะเหล็ก
กองร้อยกระทะเหล็ก เป็นละครโทรทัศน์ไทย แนวแอ็กชั่น-โรแมนติก-คอมเมดี เริ่มออกอากาศตอนแรกวันที่ 2 สิงหาคม พ.ศ. 2556 เวลา 17.45 - 18.30 น. ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท บีอีซี-เทโร เอ็นเตอร์เทนเม้นท์ จำกัด (มหาชน) บทประพันธ์โดย เมืองทอง บทโทรทัศน์โดย บัวเข็ม กำกับการแสดงโดย ภูมิภัทร สังวาลย์วรกุล
กระปุกดอตคอม - ละคร กองร้อยกระทะเหล็ก
แชโดวส์ (อัลบั้มเล็งกา)
แชโดวส์ () เป็นอัลบั้มที่สามของเล็งกา และออกวางจำหน่ายอัลบั้มในวันที่ 2 มิถุนายน พ.ศ. 2556
สนามกีฬาแห่งชาติบูกิตจาลิล
สนามกีฬาแห่งชาติบูกิตจาลิล () ตั้งอยู่ที่บูกิตจาลิล, เมืองกัวลาลัมเปอร์, ประเทศมาเลเซีย เป็นสนามกีฬาแห่งชาติของประเทศมาเลเซียมีความจุทั้งหมด 100,000 ที่นั่ง ก่อสร้างขึ้นเมื่อวันที่ 1 มกราคม ค.ศ. 1992 และเปิดให้บริการในปี ค.ศ. 1998 ด้วยการใช้งบสนับสนุนจากรัฐบาลประเทศมาเลเซียที่เห็นความสำคัญและใส่ใจในด้านกีฬาของประเทศ.
ปัจจุบันสนามแห่งนี้ใช้เป็นสนามเหย้าของ ฟุตบอลทีมชาติมาเลเซีย และเป็นสนามฟุตบอลที่มีความจุมากที่สุดในทวีปเอเชียตะวันออกเฉียงใต้
สนามกีฬาชาห์อาลัม
สนามกีฬาชาห์อาลัม () เป็นสนามกีฬามาตรฐานตั้งอยู่ที่เมืองชาห์อาลัม ประเทศมาเลเซีย เป็นสนามที่ใช้ในการจัดการแข่งขันฟุตบอลเป็นส่วนใหญ่ โดยปัจจุบันเป็นสนามเหย้าของสมาคมฟุตบอลเซอลาโงร์ (Selangor FA) สโมสรฟุตบอลในมาเลเซียซูเปอร์ลีก มีความจุทั้งหมด 80,000 ที่นั่ง
นิลนารา นิลนาถณรงค์
นิลนารา นิลนาถณรงค์ เคยมีชื่อเดิมว่า เฌอกาญจน์ เอี่ยมอ่อง , พิมพ์นารา เอี่ยมอ่อง ตามลำดับ ชื่อเล่น นุ๊ก หรือ นาร่า เข้าสู่วงการบันเทิงจากเวทีประกวด Dream Star Search 2011 (ดรีมสตาร์เซิร์ท 2011) ได้รับรางวัล Rising Star ปี 2011และเซ็นสัญญาเป็นนักแสดงในสังกัดสปีดวัน ซึ่งมีจีระนันท์ มะโนแจ่ม และนวพล ภูวดล เป็นเจ้าของและจัดการประกวด จากนั้นก็มีผลงานละคร เรื่อง ฟ้ามีตา ช่อง 7 และละคร ไฟหวน ช่อง 7 ปี 2012 เข้าประกวดเวทีมิสยูนิเวิร์สไทยแลนด์ 2012 , มิสไทยแลนด์เวิลด์ 2014 , มิสแกรนด์ไทยแลนด์ 2017 (มิสแกรนด์นครนายก 2017)รู้ไหม ใครโสด : ออกอากาศ 14 มกราคม 2561
พระจันทร์เป็นใจ
Moonstruck เป็นภาพยนตร์อเมริกัน ปี ค.ศ. 1987 กำกับโดย นอร์แมน เจวิสัน แสดงโดย แชร์, นิโคลัส เคจ, แดนนี่ อายแอลโล, วินเซนต์ การ์เดเนีย, โอลิมเปีย ดูคากิส
ภาพยนตร์เรื่องนี้ฉายเมื่อ 16 ธันวาคม ค.ศ. 1987 ในนิวยอร์ก วันที่ 18 ธันวาคม ค.ศ. 1987 ได้รับความคิดเห็นด้านบวกเป็นอย่างมาก เป็นหนังทำเงินสูงสุดอันดับที่ห้าของปีที่แล้ว Moonstruck ถูกเสนอชื่อเข้าชิงงานประกาศผลรางวัลออสการ์ ครั้งที่ 60 ได้เสนอเข้าชิงรางวัลออสการ์ สาขาภาพยนตร์ยอดเยี่ยม , ได้รางวัลออสการ์ สาขานักแสดงนำหญิงยอดเยี่ยม,ได้รางวัลออสการ์ สาขานักแสดงสมทบหญิงยอดเยี่ยม, ได้เสนอเข้าชิงรางวัลออสการ์ สาขานักแสดงสมทบชายยอดเยี่ยม, ได้เสนอเข้าชิงรางวัลออสการ์ สาขาผู้กำกับภาพยนตร์ยอดเยี่ยม, ได้รางวัลออสการ์ สาขาบทภาพยนตร์ดั้งเดิมยอดเยี่ยม
สุวรรณ บวรศิริเกียรติ
สุวรรณ บวรศิริเกียรติ ชื่อเล่น กิม เกิดเมื่อวันที่ 6 ตุลาคม พ.ศ. 2532 เข้าวงการบันเทิงจากเวทีประกวด Dream Star Search 2011 (ดรีมสตาร์เซิร์ท 2011) ผ่านเข้ารอบ 14 คนสุดท้ายและเซ็นสัญญาเป็นนักแสดงในสังกัดสปีดวัน ซึ่งมีจีระนันท์ มะโนแจ่ม และนวพล ภูวดล เป็นเจ้าของและจัดการประกวด จากนั้นก็มีผลงานละคร เรื่อง ฟ้ามีตา ช่อง 7 แม่ปูเปรี้ยว ช่อง 7 และละคร ไฟหวน ช่อง 7
อรวิสา ทิวไผ่งาม
อรวิสา ทิวไผ่งาม ชื่อเล่น กุ๊กไก่ เข้าวงการบันเทิงจากเวทีประกวด Dream Star Search 2009 (ดรีมสตาร์เซิร์ท 2009) ผ่านเข้ารอบ 10 คนสุดท้ายและเซ็นสัญญาเป็นนักแสดงในสังกัดสปีดวัน ซึ่งมีจีระนันท์ มะโนแจ่ม และนวพล ภูวดล เป็นเจ้าของและจัดการประกวด จากนั้นก็มีผลงานละคร เรื่อง แม่ศรีไพร ช่อง 7 และละคร เสน่ห์บางกอก ช่อง 7
ปัจจุบันจบการศึกษาจากมหาวิทยาลัยสยาม คณะนิเทศศาสตร์ หลักสูตรการประชาสัมพันธ์ (วิชาโท การโฆษณา)
กลุ่มทวีกิจ
ทวีกิจ หรือ ทวีกิจกรุ๊ป () เป็นกลุ่มห้างสรรพสินค้าท้องถิ่นแห่งหนึ่งในประเทศไทย เปิดทำการเมื่อปี พ.ศ. 2479 โดยบุกเบิกในชื่อ "ร้านแต้มุ้ยฮวด" และต่อมาได้ก่อตั้งเป็นห้างทวีกิจเมื่อปี พ.ศ. 2517 โดยมีศูนย์กลางธุรกิจหลักในภาคอีสานที่จังหวัดบุรีรัมย์ และภาคกลางที่จังหวัดสระบุรี ในปัจจุบัน ทวีกิจ มีสาขาร้านค้าครอบคลุมในภาคตะวันออกเฉียงเหนือและภาคกลางของประเทศไทย
ทวีกิจ คอมเพล็กซ์ มีสาขาเดียวที่อำเภอเมืองสระบุรี จังหวัดสระบุรี เปิดเมื่อ พ.ศ. 2538 มีพื้นที่ 10 ไร่ ที่จอดรถแนวราบกว่า 5 ไร่ สาเหตุที่สร้าง เนื่องจากห้างทวีกิจพลาซ่า สระบุรีเดิมนั้น มีพื้นที่จำกัดเพียง 2,600 ตารางเมตร ทำให้ไม่สามารถรองรับความต้องการของลูกค้าได้อย่างเต็มที่ จึงต้องมีการสร้างทวีกิจ คอมเพล็กซ์ขึ้นมา มีโรงภาพยนตร์ธนา ซีเนเพล็กซ์ 2 โรง แต่ปัจจุบันได้ปิดไปแล้ว และร้านอาหารแฟรนไชส์ต่างๆ เช่น ดังกิ้นโดนัท เคเอฟซี ฮอทพอท เป็นต้น รวมถึงมีบิ๊กซี มาร์เก็ต เข้าไปตั้งในห้างด้วย
ปัจจุบัน ทวีกิจ คอมเพล็กซ์ ได้ปรับปรุงรอบๆ อาคาร และด้านในห้างแล้ว โดยเริ่มปรับปรุงที่ชั้น 1 ด้วยการเพิ่มบิ๊กซี มาร์เก็ต โมเดลซูเปอร์มาร์เก็ตของบิ๊กซี เพื่อลดผลกระทบที่จะเกิดขึ้นต่อตลาดสดในย่านนั้น และกฎหมายผังเมือง รวมถึงปรับปรุงภายในให้ทันสมัยขึ้น
ทวีกิจ ซูเปอร์เซ็นเตอร์ มีสาขาเดียวที่อำเภอเมืองบุรีรัมย์ จังหวัดบุรีรัมย์ เปิดเมื่อ พ.ศ. 2541 เดิมห้างนี้ชื่อ "วีมาร์ท ซูเปอร์เซ็นเตอร์" ห้างนี้มีกำหนดเปิดในปี พ.ศ. 2540 แต่เลื่อนไปเป็นปี พ.ศ. 2541 เนื่องจากเกิดวิกฤตการณ์การเงินในเอเชีย ปัจจุบัน ทวีกิจ ซูเปอร์เซ็นเตอร์ มีโรงภาพยนตร์ เอ็มวีพี 5 โรง และแฟรนไชส์ร้านอาหารฟาสต์ฟู้ดมากมาย
เมื่อวันที่ 25 ธันวาคม พ.ศ. 2556 ทวีกิจ ซูเปอร์เซ็นเตอร์ ได้ปรับปรุงอาคารใหม่ และเพิ่มร้านอาหาร ร้านค้าต่างๆ ในปัจจุบัน มีการก่อสร้างส่วนต่อขยายระยะที่ 2 เพิ่ม
ปัจจุบัน ห้างทวีกิจซุปเปอร์เซ็นเตอร์ มี ร้านค้าชั้นนำ เช่น เคเอฟซี , สเวนเซ่นส์ , ชาบูชิ , โออิชิราเมง , ฮอทพอทสุกี้ , เจฟเฟอร์สเต็ก , แคลิฟอร์เนียสเต็ก , เลิฟอิสคูซีน (เจ้าของเดียกัน คิทเช่นพลัส โฮมโปรบุรีรัมย์) ก๋วยเตี๋ยวเรือด่วน , เซาเทิร์นคอฟฟี่ , มิสเตอร์โดนัท ,
ดังกิ้นโดนัท , แดลี่ควีนส์
ทวีกิจ พลาซ่า เปิดสาขาแรกเมื่อ 1 ตุลาคม พ.ศ. 2529 ที่อำเภอเมืองบุรีรัมย์ จังหวัดบุรีรัมย์ หน้าที่ว่าการอำเภอ และได้ทยอยเปิดในอำเภอและจังหวัดอื่นๆ ได้แก่ อำเภอนางรอง อำเภอประโคนชัย จังหวัดบุรีรัมย์, อำเภอกันทรลักษ์ จังหวัดศรีสะเกษ สำหรับสาขาบุรีรัมย์ ได้มีการปรับปรุงห้าง เดิมมีโรงภาพยนตร์ 1 โรง แต่ได้ปิดทำการไปแล้ว และโมเดลพลาซ่านี้เคยใช้กับสาขาสระบุรี โดยเปิดเมื่อปี พ.ศ. 2535 บริเวณห้างไพโรจน์ช็อปปิ้งมอลล์ แต่ในปัจจุบันได้ย้ายไปตั้งที่บริเวณข้างสถานีขนส่งจังหวัดสระบุรีแล้ว โดยใช้โมเดลคอมเพล็กซ์ และพื้นที่ของโมเดลพลาซ่าในปัจจุบันก็ไม่ได้เป็นไพโรจน์ช็อปปิ้งมอลล์แล้ว กลายเป็นห้างเอกภาพ และไม่ได้เปิดทำการชั้น 2 แล้ว
และทวีกิจพลาซ่า แม่กลอง สมุทรสงคราม
ทวีกิจ มาร์เก็ต มีสาขาเดียวที่อำเภอเมืองบุรีรัมย์ จังหวัดบุรีรัมย์ บริเวณหน้าตลาดสดเทศบาล โดยมีลักษณะคล้ายกับร้านสะดวกซื้อ เซเว่น อีเลฟเว่น
ทวีกิจ ซูเปอร์สโตร์ มีสาขาเดียวที่อำเภอเมืองบุรีรัมย์ จังหวัดบุรีรัมย์ บริเวณหน้าธนาคารกรุงศรีอยุธยา เปิดเมื่อ 1 ตุลาคม พ.ศ. 2517
ร้านค้าทวีกิจ มีตามสาขาต่างๆ ตามจังหวัดในภาคตะวันออกเฉียงเหนือและภาคกลาง ปัจจุบันมีประมาณ 125 สาขา (เดือนกรกฎาคม พ.ศ. 2559)
โนะอิตะมินะ
โนะอิตะมินะ () เป็นผังรายการออกอากาศอนิเมะย้อนหลังของ ฟูจิ ทีวี ออกอากาศในคืนวันพฤหัส 24:45น. - 01.45น.
ยาโก อัสปัส
ยาโก อัสปัส ยุงกัล (; เกิดเมื่อวันที่ 1 สิงหาคม ค.ศ. 1987) เป็นนักฟุตบอลชาวสเปน ปัจจุบันลงเล่นให้กับเซลตา ตำแหน่งกองหน้า
เขาเล่นให้กับเซลตาเดบิโกอย่างเป็นทางการทั้งหมด 193 นัด ในระยะเวลาเจ็ดฤดูกาลและทำประตูได้ 68 ประตู เขาลงเล่นในลาลิกาเป็นครั้งแรกในปี ค.ศ. 2012 และได้ย้ายมาอยู่กับลิเวอร์พูลในปีถัดมา
หลังจากย้ายไปลงเล่นให้กับเซบิยาด้วยสัญญายืมตัว อัสปัสได้ย้ายกลับมาลงเล่นให้กับเซลตา ในปี ค.ศ. 2015
รายพระนามพระมหากษัตริย์จอร์เจีย
ราชอาณาจักรอิเมเรติถูกผนวกโดยรัสเซียในปีค.ศ. 1810, พระเจ้าโซโลมอนที่ 2 ถูกเนรเทศ
คาร์ติลถูกผนวกเป็นส่วนหนึ่งของราชอาณาจักรคาเคติระหว่าง ค.ศ. 1630-1634
ภายหลังการสวรรคตของพระเจ้าจอร์จที่ 12, ก่อนที่ มกุฎราชกุมารเดวิด จะทำการบรมราชาภิเษก จักรวรรดิรัสเซีย ได้ประกาศผนวกคาร์ติลและคาร์เคติเป็นส่วนหนึ่งของรัสเซีย และล้มล้างราชวงศ์
เชื้อสายราชวงศ์บากราทีโอนีที่แตกออกเป็นหลายสาขายังคงอยู่ในรัสเซีย แต่เชื้อพระวงศ์บางส่วนก็ถูกเนรเทศ ภายหลังการล่มสลายของจักรวรรดิรัสเซีย กองทัพแดง ได้ยอมรับเอกราชของสาธารณรัฐสังคมนิยมจอร์จีย เพียงช่วงสั้นๆ และตกอยู่ภายใต้การปกครองของสหภาพโซเวียตในปีค.ศ. 1920 ภายหลัง จอร์เจีย ได้รับเอกราชในค.ศ. 1990 โดยทุกวันนี้เชื้อสายพระราชวงศ์มีความเป็นอยู่เยี่ยงสามัญชน ในปี 2008 ได้มีการแต่งงานระหว่างพระราชวงศ์สองสายเพื่อประสานความสัมพันธ์
Christopher Buyers,"Georgia:The Bagrationi (Bagration) Dynasty"
ลุยส์ อัลเบร์โต โรเมโร
ลุยส์ อัลเบร์โต โรเมโร อัลกอนเชล () เกิดเมื่อวันที่ 28 กันยายน ค.ศ. 1992) เป็นนักฟุตบอลชาวสเปน ปัจจุบันเล่นให้กับสโมสรฟุตบอลลิเวอร์พูลในพรีเมียร์ลีก ตำแหน่งกองหน้าและปีก
แม่น้ำแบรซัส
แม่น้ำแบรซัส () หรือ "Rio de los Brazos de Dios" (คำแปล "The River of the Arms of God") จากนักสำรวจยุคแรกชาวสเปน เป็นแม่น้ำสายที่ยาวที่สุดของรัฐเทกซัส สหรัฐอเมริกา มีความยาวเป็นอันดับ 11 ของสหรัฐอเมริกา ด้วยความยาว 2,060 กม. (1,280 ไมล์) มีต้นน้ำอยู่ที่แบล็กวอเตอร์ดรอว์ เคอร์รีเคาน์ตี รัฐนิวเม็กซิโก ไหลลงปากอ่าวเม็กซิโก มีพื้นที่รับน้ำ 116,000 ตร.กม. (45,000 ตร.ไมล์)
ลัทธิชาตินิยมไอร์แลนด์
ลัทธิชาตินิยมไอร์แลนด์ () เป็นลัทธิชาตินิยมซึ่งยืนยันว่าไอร์แลนด์เป็นประเทศชาติ ซึ่งลัทธิได้มีมาตั้งแต่สมัยการแบ่งประเทศไอร์แลนด์
เขตบรูไน-มัวรา
บรูไน-มัวรา () เป็น 1 ใน 4 เขตการปกครองของประเทศบรูไน หนึ่งในประเทศสมาชิกอาเซียน มีเมืองหลักคือบันดาร์เซอรีเบอกาวัน
วัดบางเตย
วัดบางเตย เป็นวัดพระพุทธศาสนาแบบเถรวาท สังกัดมหานิกาย ตั้งอยู่ในซอยนวมินทร์ 60 (วัดบางเตย) ถนนนวมินทร์ (สุขาภิบาล 1) แขวงคลองกุ่ม เขตบึงกุ่ม กรุงเทพมหานคร เป็นวัดที่เป็นศูนย์กลางของชุมชนย่านบึงกุ่ม โพธิ์แก้ว และนวมินทร์ เป็นวัดที่ส่งเสริมกิจกรรมทางพระพุทธศาสนาหลายด้าน เช่น การบวชปฏิบัติธรรม พระพุทธศาสนาวันอาทิตย์ และงานบริการชุมชนทางด้านต่าง ๆ ทางศาสนา เป็นต้น ที่วัดมีเสาหงส์ที่เป็นเอกลักษณ์และมีประวัติความเป็นมาในการก่อสร้างตั้งแต่ พ.ศ. 2475
วัดบางเตย ปรากฏหลักฐานว่า เมื่อประมาณ พ.ศ. 2371 (ต้นรัชกาลที่ 3) เมื่อพื้นที่ดังกล่าวมีชุมชนได้เข้ามาอยู่อาศัย และมีการตั้งวัดเป็นศูนย์รวมจิตใจ และปฏิบัติตามหลักศาสนา ดังปรากฏมีหลักฐานเป็น อุโบสถ (หลังเก่า) ทรงจีน ก่ออิฐถือปูน เสาไม้ หลังคามุงด้วยกระเบื้อง สี่เหลี่ยม มีขนาดเล็กจุคนได้ประมาณ 30 คน ซึ่งเป็นที่นิยมสร้างในสมัยรัชกาลที่ 3 จนกระทั่งมีการสลับสับเปลี่ยนเจ้าอาวาสไปตามช่วงเวลา และวัดก็มีพัฒนาการต่อเนื่องเป็นศูนย์กลางของชุมชนทางศาสนานับแต่อดีตจนกระทั่งปัจจุบัน กรมการศาสนา. ประวัติวัดทั่วราชอาณาจักร เล่ม 1. กรุงเทพฯ : การศาสนา, 2525, หน้า 93-94.
ช้าง อินเตอร์เนชั่นแนล เซอร์กิต
บุรีรัมย์ อินเตอร์เนชันแนล เซอร์กิต () หรือ ช้าง อินเตอร์เนชั่นแนล เซอร์กิต (ชื่อตามบริษัทเบียร์ช้าง ซึ่งเป็นผู้สนับสนุนหลักของสนามในปัจจุบัน) เป็นสนามแข่งรถมาตรฐานสมาพันธ์รถยนต์นานาชาติ (FIA) ในประเทศไทย ตั้งอยู่ด้านทิศตะวันตกของนิวไอโมบายสเตเดียม ตำบลอิสาณ อำเภอเมืองบุรีรัมย์ จังหวัดบุรีรัมย์
ในวันที่ 24 กันยายน 2557 สนามช้างได้รับการรับรองจากสมาพันธ์รถยนต์นานาชาติ ว่าเป็นสนามแข่งรถระดับมาตรฐาน เอฟไอเอ เกรด 1 (FIA Grade 1) ซึ่งเป็นระดับสนามที่อนุญาตให้ใช้จัดการแข่งขันรถสูตรหนึ่ง (ฟอร์มูลาวัน) ได้
ในวันที่ 7 ตุลาคม 2557 สนามช้างได้รับการรับรองจากสมาพันธ์จักรยานยนต์นานาชาติ (FIM) ว่าเป็นสนามแข่งรถระดับมาตรฐาน เอฟไอเอ็ม เกรด เอ (FIM Grade A) ซึ่งเป็นระดับสนามที่อนุญาตให้ใช้จัดการแข่งขันโมโตจีพีได้
เมื่อวันที่ 29 สิงหาคม 2557 กิจกรรม "พัฒนาเมืองบุรีรัมย์ สู่เมืองกีฬามาตรฐานโลก" นายเนวิน ชิดชอบ ประธานที่ปรึกษาโครงการสนามแข่งรถช้าง อินเตอร์เนชั่นแนล เซอร์กิต ร่วมกับหอการค้าจังหวัดบุรีรัมย์จัดขึ้น เพื่อเป็นการปลุกให้ชาวบุรีรัมย์ตื่นตัวกับการลงทุนทำธุรกิจ และร่วมกันพัฒนาเมืองบุรีรัมย์สู่การเป็นเมืองท่องเที่ยวหลัก พร้อมทั้งประกาศยกระดับเมืองบุรีรัมย์สู่การเป็นมหานครแห่งกีฬาระดับโลก ทั้งนี้ นายเนวินได้เปิดให้ชาวบุรีรัมย์เข้าชมสนามแข่งรถระดับโลกมูลค่ากว่า 2 พันล้านบาท แห่งแรกและแห่งเดียวในไทย ซึ่งมีกำหนดการเปิดสนามแข่งขันอย่างเป็นทางการ ในวันที่ 4 ตุลาคม พ.ศ. 2557
การแข่งขัน โมโตจีพี ฤดูกาล 2018 จะจัดขึ้นที่สนามช้าง อินเตอร์เนชั่นแนล เซอร์กิต ระหว่างวันที่ 5-7 ตุลาคม พ.ศ. 2561 ซึ่งเป็นสนามที่ 15 จากทั้งหมด 19 สนาม นับเป็นการจัดแข่งขันโมโตจีพีครั้งแรกในประเทศไทย โดยมีการเซ็นสัญญาจัดการแข่งขันเป็นเวลา 3 ปี (พ.ศ. 2561 - พ.ศ. 2563)
ส่วนรถสูตรหนึ่ง (ฟอร์มูลาวัน) นั้นยังไม่มีแผนที่จะจัด แต่ก็ได้เสนอแนะว่าหากรัฐบาลหรือเอกชนรายอื่นจะจัดการแข่งขันฟอร์มูลาวันขึ้นในประเทศไทยก็สามารถใช้สนามช้างได้
วงศ์ถอบแถบ
วงศ์ถอบแถบหรือ () เป็นวงศ์ของพืชมีดอก มีสมาชิก 16 สกุลและราว 350 สปีชีส์
วงศ์ย่านตีเมีย
วงศ์ย่านตีเมีย หรือ Santalaceae เป็นวงศ์ของพืชมีดอกในอันดับSantalales ตัวอย่างเช่น ไม้จันทน์ ในปัจจุบันได้รวมวงศ์ Viscaceae เข้ามาด้วย สกุลที่นำออกไป:
เปล้าใหญ่
เปล้าใหญ่ Roxb. ชื่ออื่นๆ เปล้าหลวง (เหนือ) เปาะ (กำแพงเพชร) ควะวู (กาญจนบุรี)เป็นพืชในวงศ์ Euphorbiaceae ใบรูปขอบขนาน รูปวงรีแกมขอบขนาน รูปไข่หรือรูปใบหอก ใบลู่ลง ใบรียาว โคนใบและปลายใบแหลมหรือมน ขอบใบจักเป็นซี่ฟันไม่สม่ำเสมอ ใบแก่ค่อนข้างเกลี้ยง หลังใบเรียบสีเขียวเข้ม ท้องใบมีขนไม่มาก
เปล้าใหญ่เป็นพืชสมุนไพร มักใช้ร่วมกับเปล้าน้อย เรียกว่าเปล้าทั้งสอง ใบเป็นยาบำรุงธาตุ แก้คันตามตัว แก้ลมจุกเสียด เป็นยาบำรุงกำลัง แก้กระหาย แก้เสมหะ และลม เปลือกต้น และใบ แก้ท้องเสีย บำรุงโลหิต ยาพื้นบ้านใช้ ใบ ต้มน้ำอาบ แก้ผื่นคัน ทางจังหวัดอุบลราชธานี: ใช้ ใบ เข้ายากับสมุนไพรอื่นต้มน้ำดื่มและอาบ แก้วิงเวียน ช่วยให้เลือดไหลเวียนดี ทางจังหวัดนครราชสีมาใช้ น้ำต้มใบ ชำระล้างบาดแผล
เทศนา พันธ์วิศวาส
เทศนา พันธ์วิศวาส (ชื่อเล่น: โอม; 14 มีนาคม พ.ศ. 2521 — ) เป็นนักกีฬาแบดมินตันชายจากประเทศไทย ซึ่งเป็นผู้ที่จับคู่กับปราโมทย์ ธีระวิวัฒน์ มานานถึง 15 ปี รวมถึงเป็นผู้ฝึกสอนนักแบดมินตันเยาวชนทีมชาติไทย
เทศนา พันธ์วิศวาส เป็นบุตรของ ดร.สุบรรณ์ กับทันตแพทย์หญิงดวงดำรัส พันธ์วิศวาส เทศนาเริ่มเล่นแบดมินตันเมื่ออายุ 12 ปีโดยมีชัยศักดิ์ ทองเดชศรี และจุมพล ดิสปัญญา เป็นผู้ฝึกสอน เทศนาทำหน้าที่เป็นนักกีฬาทีมชาติไทยครั้งแรกในการแข่งเอเชียนเกมส์ 1998 โดยจับคู่กับสราลีย์ ทุ่งทองคำ และสามารถเข้าถึงรอบก่อนรองชนะเลิศ ต่อมา เทศนาได้จับคู่กับปราโมทย์ ธีระวิวัฒน์ เข้าแข่งขันซีเกมส์ 1999 ในประเภทชายคู่และได้รับรางวัลเหรียญทอง ทั้งนี้ เขาได้ดร็อปการเรียนเมื่อครั้งเป็นนักศึกษาคณะวิศวกรรมศาสตร์ มหาวิทยาลัยมหิดล ชั้นปีที่ 4 เพื่อเตรียมเข้าแข่งกีฬาแบดมินตันในโอลิมปิกฤดูร้อน 2000 ที่ซิดนีย์
พ.ศ. 2545 เทศนาจับคู่กับปราโมทย์ ธีระวิวัฒน์ เข้าแข่งขันกีฬาแบดมินตันในเอเชียนเกมส์ 2002 ที่ซึ่งทั้งคู่ได้รับรางวัลเหรียญเงินประเภทชายคู่ ต่อมาใน พ.ศ. 2547 เทศนาได้เข้าแข่งขันกีฬาแบดมินตันในโอลิมปิกฤดูร้อน 2004 ประเภทชายคู่ร่วมกับปราโมทย์ ธีระวิวัฒน์ โดยพวกเขาเป็นฝ่ายชนะแอชลีย์ เบรเฮาท์ และเทรวิส เดนนีย์ จากประเทศออสเตรเลียในรอบแรก หลังจากนั้น พวกเขาเป็นฝ่ายแพ้ในรอบ 16 คนสุดท้ายต่อจง เถิงฝู และหลี่ ว่านหัว จากประเทศมาเลเซีย
วันที่ 3 กรกฎาคม พ.ศ. 2550 เทศนาจับคู่กับสุดเขต ประภากมล เข้าแข่งขันแบดมินตันเอสซีจีไทยแลนด์โอเพน 2007 ประเภทชายคู่ รอบควอลิฟาย ซึ่งทั้งสองเป็นฝ่ายชนะอังกุน นูโกรโฮ และเดวิน ลาฮาร์ดี ฟิเทียวาน จากประเทศอินโดนีเซีย ด้วยคะแนน 21-14, 21-16 ส่วนในวันที่ 5 กรกฎาคม ทั้งคู่เป็นฝ่ายชนะฮุย โฮเว่ย และพรูตรา ทานามา จากฮ่องกง ที่ 2 ต่อ 1 เซต ด้วยคะแนน 21-14, 18-21, 21-12 โดยผ่านเข้าสู่รอบสอง ที่ซึ่งได้พบกับโมฮัมหมัด ซากรี อับดุล ลาตีฟ และโมฮัมหมัด ทาซารี จากประเทศมาเลเซีย
เทศนา พันธ์วิศวาส เป็นหนึ่งในผู้อยู่เบื้องหลังความสำเร็จของทรัพย์สิรี แต้รัตนชัย ที่ซึ่งเธอได้รับรางวัลเหรียญทองจากการแข่งขันกีฬาแบดมินตันในโอลิมปิกเยาวชนฤดูร้อน 2010 ประเภทเยาวชนหญิงเดี่ยว และเทศนายังเป็นผู้ฝึกสอนนักกีฬาแบดมินตันเยาวชนทีมชาติไทย ชุดเข้าแข่งขันเวิลด์จูเนียร์แชมเปียนชิพ 2012 ประเภททีมผสม ที่จังหวัดชิบะ ประเทศญี่ปุ่น ตลอดจนเป็นผู้จัดการทีมและผู้ฝึกสอนชุดเยาวชนรุ่นอายุไม่เกิน 19 ปีชิงแชมป์เอเชีย 2013 ที่รัฐซาบะฮ์ ประเทศมาเลเซีย
พล เริงประเสริฐวิทย์
พันเอก พล เริงประเสริฐวิทย์ (1 พฤศจิกายน พ.ศ. 2473 - 24 พฤศจิกายน พ.ศ. 2539) อดีตรัฐมนตรีช่วยว่าการกระทรวงคมนาคม อดีตรัฐมนตรีประจำสำนักนายกรัฐมนตรี และ อดีตสมาชิกสภาผู้แทนราษฎรจังหวัดอุทัยธานี
พันเอก พล เริงประเสริฐวิทย์ เกิดเมื่อวันที่ 1 พฤศจิกายน พ.ศ. 2473 สำเร็จการศึกษาจากโรงเรียนนายร้อยพระจุลจอมเกล้า และ โรงเรียนเสนาธิการทหารบก
พันเอก พล เริงประเสริฐวิทย์ เสียชีวิตเมื่อวันที่ 24 พฤศจิกายน พ.ศ. 2539 สิริอายุรวม 66 ปี
พันเอก พล ลงรับสมัครเลือกตั้งสมาชิกสภาผู้แทนราษฎรจังหวัดอุทัยธานี ในการเลือกตั้ง พ.ศ. 2522 และได้รับเลือกเรื่อยมา จนถึง พ.ศ. 2538
พันเอก พล ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงคมนาคม เมื่อ พ.ศ. 2523 ในรัฐบาลพลเอกเปรม ติณสูลานนท์ และรัฐมนตรีประจำสำนักนายกรัฐมนตรี (ครม. 42 และ 45) ในรัฐบาลพลเอกเปรม ติณสูลานนท์ และ พลเอกชาติชาย ชุณหะวัณ
พันเอก พล เป็นหัวหน้าพรรคคนแรกของพรรคสยามประชาธิปไตย ซึ่งต่อมาเปลี่ยนชื่อเป็นพรรคสหประชาธิปไตย
พันเอก พล เริงประเสริฐวิทย์ ได้รับการเลือกตั้งเป็นสมาชิกสภาผู้แทนราษฎรทั้งหมด ดังนี้
โอภาส รองเงิน
โอภาส รองเงิน (เกิด 14 พฤษภาคม พ.ศ. 2492) อดีตสมาชิกสภาผู้แทนราษฎรจังหวัดพัทลุง 3 สมัย และ อดีตสมาชิกวุฒิสภาจังหวัดพัทลุง
โอภาส รองเงิน เกิดเมื่อวันที่ 14 พฤษภาคม พ.ศ. 2492 เป็นบุตรของนายอ่ำ รองเงิน และ นางหนูจับ รองเงิน สำเร็จการศึกษาระดับปริญญาตรี ศิลปศาสตรบัณฑิต (รัฐศาสตร์) จาก มหาวิทยาลัยเชียงใหม่ สมรสกับนางวนิดา รองเงิน (สกุลเดิม : อินทรกุล)
เคยรับราชการเป็นปลัดอำเภอปากพะยูน เมื่อปี พ.ศ. 2519 ต่อมาดำรงตำแหน่งปลัดอำเภอเมืองนครศรีธรรมราช เมื่อปี พ.ศ. 2522 และได้ย้ายกลับมาเป็นปลัดอำเภอปากพะยูนอีกครั้งเมื่อปี พ.ศ. 2523 ต่อมาได้ย้ายไปเป็นปลัดอำเภอเมืองชุมพร เมื่อปี พ.ศ. 2525
โอภาส ลงสมัครรับเลือกตั้งสมาชิกสภาผู้แทนราษฎรจังหวัดพัทลุงครั้งแรก ใน พ.ศ. 2519 พร้อมกับบิดา แต่ได้รับเลือกตั้งครั้งแรกใน พ.ศ. 2526 และได้รับจนถึง พ.ศ. 2531 เขาเคยเป็นกรรมการบริหารพรรคประชาชน ในปี พ.ศ. 2531
ต่อมา ลงรับสมัครเลือกตั้งสมาชิกวุฒิสภาจังหวัดพัทลุง ใน พ.ศ. 2543 และได้รับเลือกตั้งในครั้งดังกล่าว
โอภาส รองเงิน ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
โอภาส รองเงิน ได้รับการเลือกตั้งเป็นสมาชิกวุฒิสภาทั้งหมด 1 สมัย คือ
เกริกเกียรติ พันธุ์พิพัฒน์
ผู้ช่วยศาสตราจารย์เกริกเกียรติ พันธุ์พิพัฒน์ (? — 28 กรกฎาคม พ.ศ. 2556 ) เป็นทั้งอาจารย์คณะนิเทศศาสตร์ จุฬาลงกรณ์มหาวิทยาลัย และนักแสดงชาวไทย
เกริกเกียรติ พันธุ์พิพัฒน์ สำเร็จการศึกษาระดับปริญญาตรีจากคณะนิติศาสตร์ มหาวิทยาลัยธรรมศาสตร์ และระดับปริญญาโทจากมหาวิทยาลัยฮาวาย นอกจากนี้ เขายังมีผลงานในวงการบันเทิงหลายเรื่อง อาทิ "แผ่นดินของเรา", "ซอยปรารถนา", "เงาอโศก", "เลือกแล้วคือเธอ", "ร้อยเล่ห์เสน่ห์ร้าย", "ห้องหุ่น" และ" 14 ตุลา สงครามประชาชน" ส่วนผลงานเด่น คือ รับบทเป็นครูสิน ในภาพยนตร์"โหมโรง" และบทพรานเจ้ย ในละคร"คุณชายรัชชานนท์"
ณ วันที่ 28 กรกฎาคม พ.ศ. 2556 เกริกเกียรติ พันธุ์พิพัฒน์ ได้เสียชีวิตลงด้วยมะเร็งปอด
อัลฟอนโซ มาเรีย เด ลีกูโอรี
นักบุญอัลฟอนโซ มาเรีย เด ลีกูโอรี () เป็นมุขนายกโรมันคาทอลิกชาวอิตาลี ผู้ก่อตั้งคณะพระมหาไถ่ และมีผลงานเขียนสำคัญเกี่ยวกับเทววิทยาศีลธรรม หลังจากมรณกรรมได้รับการประกาศเป็นนักบุญและนักปราชญ์แห่งคริสตจักร
นักบุญอัลฟอนโซ มาเรีย เด ลีกูโอรี มีชื่อเต็มว่าอัลฟอนโซ มาเรีย อันโตนีโอ โจวันนี กอสโม ดามีอาโน มีเกเล กัสปาร์โด เด ลีกูโอรี (Alfonso Maria Antonio Giovanni Cosmo Damiano Michele Gaspardo de Liguori) เกิดเมื่อวันที่ 27 กันยายน ค.ศ. 1696 เป็นบุตรชายคนโตของเรือเอกจูเซปเป ลีกูโอรี ขุนนางชาวเนเปิลส์ กับนางอันนา มาเรีย กาเตรีนา กาวาลีเอรี สตรีเชื้อสายสเปน
อัลซอนโซเข้าเรียนที่มหาวิทยาลัยเนเปิลส์จนจบปริญญาเอกด้านนิติศาสตร์ตั้งแต่อายุเพียง 16 ปี เมื่อทำงานเขารู้สึกเบื่อโลกจึงลาออกจากงาน แล้วตัดสินใจบวช แม้จะถูกครอบครัวคัดค้านอย่างหนักแต่ที่สุดก็ได้รับอนุญาต อัลฟอนโซได้รับศีลอนุกรมขั้นบาทหลวงเมื่อวันที่ 21 ธันวาคม ค.ศ. 1726 หลักจากนั้นท่านได้ปฏิบัติศาสนกิจที่เมืองเนเปิลส์ และได้ก่อตั้งคณะนักบวชชายชื่อ "คณะพระมหาไถ่" ขึ้นในปี ค.ศ. 1732 โดยมีจุดประสงค์เพื่อให้มีนักบวชคอยดูแลทุกข์สุขและสอนศาสนาให้กับผู้ด้อยโอกาส ต่อมาได้ตั้งคณะนักบวชหญิงในชื่อเดียวกัน ทั้งสองคณะได้รับการรับรองจากสมเด็จพระสันตะปาปาเบเนดิกต์ที่ 14 ในปี ค.ศ. 1749 และ 1750 ตามลำดับ
บาทหลวงอัลฟอนโซปฏิเสธจะรับตำแหน่งบิชอปแห่งปาเลร์โม แต่สุดท้ายก็จำต้องรับตำแหน่งบิชอปแห่งซันตากาทาดีโกตีในปี ค.ศ. 1762 ตลอดช่วงเวลาที่ดำรงตำแหน่ง ท่านได้เลี้ยงอาหารคนจน ให้การศึกษาแก่ครอบครัวต่าง ๆ ก่อตั้งเซมินารีและบ้านนักบวช สอนและเขียนตำราทางด้านเทววิทยา การทำงานหนักทำให้ที่สุดท่านป่วยด้วยโรครูมาติซึม อาการทรุดหนักขึ้นเรื่อย ๆ จนท่านขอเกษียณจากตำแหน่งและเป็นมุขนายกกิตติคุณตั้งแต่ ค.ศ. 1775 จนถึงแก่กรรมเมื่อวันที่ 1 สิงหาคม ค.ศ. 1787
บิชอปอัลฟอนโซ มาเรีย เด ลีกูโอรี ได้รับการประกาศเป็นบุญราศีโดยสมเด็จพระสันตะปาปาปิอุสที่ 7 เมื่อวันที่ 15 กันยายน ค.ศ. 1816 และได้รับการประกาศเป็นนักบุญโดยสมเด็จพระสันตะปาปาเกรกอรีที่ 16 เมื่อวันที่ 26 พฤษภาคม ค.ศ. 1839 นอกจากนี้ยังได้รับยกย่องจากสมเด็จพระสันตะปาปาปิอุสที่ 9 ให้เป็นนักปราชญ์แห่งคริสตจักรตั้งแต่ปี ค.ศ. 1871
สุรชัย เลี้ยงบุญเลิศชัย
สุรชัย เลี้ยงบุญเลิศชัย รองประธานสภานิติบัญญัติแห่งชาติ คนที่ 1 เป็นกรรมการในคณะกรรมการเตรียมการปฏิรูปประเทศ กรรมการในคณะกรรมการเตรียมการยุทธศาสตร์ชาติ กรรมการในคณะกรรมการเตรียมการเพื่อสร้างความสามัคคีปรองดองตาม คำสั่งหัวหน้าคณะรักษาความสงบแห่งชาติ ที่ 3/2560 เป็นอดีตรักษาการประธานวุฒิสภา อดีตรองประธานวุฒิสภา คนที่ 1 และอดีตสมาชิกวุฒิสภาแบบสรรหา เป็นนักกฎหมายและเนติบัณฑิตไทย
นายสุรชัย เลี้ยงบุญเลิศชัย เกิดวันที่ 15 มกราคม พ.ศ. 2496 พ่อชื่อ “ก๊กยู้ แซ่เบ้” แม่ชื่อ “อั๊ง แซ่เบ้” มีพี่ชายและพี่สาวรวม 6 คน ได้แก่ นายสุรินทร์ เลี้ยงบุญเลิศชัย นางวราภรณ์ วิชชุลดา นายสุเทพ เลี้ยงบุญเลิศชัย นายสุทัศน์ เลี้ยงบุญเลิศชัย นางวราลักษณ์ บุญฤทธิ์ และนางสมศรี วชิรพนัง คู่สมรสชื่อ นางอรนันท์ เลี้ยงบุญเลิศชัย อยู่การไฟฟ้าฝ่ายผลิตแห่งประเทศไทย (กฟผ.)
จบการศึกษา นิติศาสตรบัณฑิต มหาวิทยาลัยธรรมศาสตร์ เนติบัณฑิตไทย สำนักอบรมศึกษากฎหมายแห่งเนติบัณฑิตยสภา
วันที่ 15 สิงหาคม 2558 มีประกาศสภานิติบัญญัติแห่งชาติแต่งตั้งให้ สมเกียรติ รอดเจริญ เป็นข้าราชการรัฐสภาฝ่ายการเมือง ตำแหน่งผู้ช่วยเลขานุการรองประธานสภานิติบัญญัติแห่งชาติ คนที่หนึ่ง สุรชัย เลี้ยงบุญเลิศชัย โดยพ้นจากตำแหน่งเมื่อวันที่ 1 กรกฎาคม พ.ศ. 2559
ในระหว่างวันที่ 1 กรกฎาคม พ.ศ. 2559 ถึง 1 กุมภาพันธ์ พ.ศ. 2561 มีประกาศสภานิติบัญญัติแห่งชาติให้ ร้อยตำรวจตรีหญิง ณัฐสภรณ์ เทศบรรทัด เป็นข้าราชการรัฐสภาฝ่ายการเมือง ตำแหน่งผู้ช่วยเลขานุการรองประธานสภานิติบัญญัติแห่งชาติ คนที่หนึ่ง เครื่องราชอิสริยาภรณ์อันเป็นที่เชิดชูยิ่งช้างเผือก ชั้นมหาปรมาภรณ์ช้างเผือก (ม.ป.ช.)
ศิริ สิริโยธิน
พลตรีศิริ สิริโยธิน (5 สิงหาคม พ.ศ. 2458 - 31 กรกฎาคม พ.ศ. 2522) เป็นอดีตประธานรัฐสภาและประธานสภาผู้แทนราษฎรไทย อดีตรัฐมนตรีหลายกระทรวง และเป็นอดีตสมาชิกสภาผู้แทนราษฎรจังหวัดชลบุรี 5 สมัย
พลตรีศิริ สิริโยธิน เกิดเมื่อวันที่ 5 สิงหาคม พ.ศ. 2458 สำเร็จการศึกษา จากโรงเรียนนายร้อยพระจุลจอมเกล้า และ ได้รับปริญญาสังคมศาสตร์ดุษฎีบัณฑิตกิตติมศักดิ์ จากมหาวิทยาลัยมหิดล สมรสกับคุณหญิงอำไพ ศิริโยธิน
พลตรีศิริ สิริโยธิน เสียชีวิตเมื่อวันที่ 31 กรกฎาคม พ.ศ. 2522 สิริอายุรวม 63 ปี
พลตรีศิริ ลงรับสมัครเลือกตั้งสมาชิกสภาผู้แทนราษฎรจังหวัดชลบุรีครั้งแรก ในการเลือกตั้งเดือนกุมภาพันธ์ พ.ศ. 2500 และได้รับเลือกเรื่อยมา จนถึง พ.ศ. 2522 รวม 5 สมัย
พลตรีศิริ สิริโยธิน ได้รับตำแหน่งทางการเมืองสำคัญหลายตำแหน่ง อาทิ ดำรงตำแหน่งประธานสภาผู้แทนราษฎร ในสภาผู้แทนราษฎรไทย ชุดที่ 10 รัฐมนตรีว่าการกระทรวงเศรษฐการ ในรัฐบาลจอมพลจอมพลแปลก พิบูลสงคราม เมื่อปี พ.ศ. 2500 รัฐมนตรีว่าการกระทรวงคมนาคม ในปี พ.ศ. 2518 ต่อมาในปี พ.ศ. 2519 ได้รับแต่งตั้งเป็นรัฐมนตรีว่าการกระทรวงศึกษาธิการ ในรัฐบาลหม่อมราชวงศ์เสนีย์ ปราโมช จนกระทั่งพ้นจากตำแหน่งเนื่องจากนายกรัฐมนตรีลาออก และได้รับแต่งตั้งอีกสมัยหนึ่ง แต่ดำรงตำแหน่งเพียง 12 วัน และได้เข้าเฝ้าถวายสัตย์ปฏิญาณเพียงวันเดียวก็ต้องพ้นจากตำแหน่ง เนื่องจากการรัฐประหารของพลเรือเอก สงัด ชลออยู่
เขาเคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516
พลตรีศิริ สิริโยธิน ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
ปลาไจแอนท์แทนกันยีกา
ปลาไจแอนท์แทนกันยีกา (; ) ปลาน้ำจืดขนาดใหญ่ชนิดหนึ่ง ในวงศ์ปลาหมอสี (Cichlidae)
เป็นปลาเพียงชนิดเดียวเท่านั้นที่อยู่ในสกุล "Boulengerochromis" และเผ่า Boulengerochromini โดยดั้งเดิมปลาไจแอนท์แทนกันยีกาเคยใช้ชื่อวิทยาศาสตร์ว่า "Tilapia microlepis" โดย จอร์จ อัลเบิร์ต บุลเลเยอร์ ในปี ค.ศ. 1899 ต่อมาได้เปลี่ยนสกุลเพื่อเป็นเกียรติแก่บุลเลเยอร์ โดย ฌาคส์ เพลเลกริน นักสัตววิทยาชาวฝรั่งเศส ในปี ค.ศ. 1904
ปลาไจแอนท์แทงกันยีกา เป็นปลาที่มีขนาดใหญ่ที่สุดในวงศ์ปลาหมอสี โดยเป็นปลาที่พบได้เฉพาะทะเลสาบแทนกันยีกาเท่านั้น มีความยาวเต็มที่ได้ถึง 90 เซนติเมตร และ 75 เซนติเมตรในตัวเมีย โดยตัวผู้จะมีสีสันสดสวยกว่าและมีขนาดใหญ่กว่าตัวเมีย
เป็นปลาที่อาศัยอยู่บริเวณพื้นทะเลสาบที่เป็นพื้นทราย อาศัยอยู่ในน้ำลึกและเย็น ตัวเมียวางไข่ได้คราวละมากกว่า 10,000 ฟอง นิยมเลี้ยงเป็นปลาสวยงาม ซึ่งปัจจุบันสามารถเพาะขยายพันธุ์ได้ในที่เลี้ยงและสามารถเพาะขยายพันธุ์ในน้ำตื้นได้ด้วย
ทุพภิกขภัยในเกาหลีเหนือ
ทุพภิกขภัยในเกาหลีเหนือ หรือ อาร์ดอส มาร์ช (ฮันกึล: , ) เกิดขึ้นในประเทศเกาหลีเหนือ ตั้งแต่ ค.ศ. 1994 ถึง ค.ศ. 1998 เป็นทุพภิกขภัยที่มีผู้เสียชีวิตประมาณ 240,000 - 3,500,000 คน เนื่องจากเป็นโรคขาดสารอาหาร
พงส์ สารสิน
นายพงส์ สารสิน (เกิด 16 กรกฎาคม พ.ศ. 2470) อดีตรองนายกรัฐมนตรี (2 สมัย) อดีตสมาชิกสภาผู้แทนราษฎรจังหวัดขอนแก่น 2 สมัย และ อดีตเลขาธิการพรรคกิจสังคม
นายพงส์ สารสิน (ชื่อเดิม : พงส์สิริ) เกิดเมื่อวันที่ 16 กรกฎาคม พ.ศ. 2470 เป็นบุตรชายคนโตของนายพจน์ สารสิน อดีตนายกรัฐมนตรีคนที่ 9 ของไทย กับ ท่านผู้หญิงสิริ สารสิน สำเร็จการศึกษาระดับปริญญาตรี สาขาบัญชี จากมหาวิทยาลัยบอสตัน สมรสกับคุณหญิงมาลินี วรรณพฤกษ์ มีบุตร-ธิดา 3 คน ได้แก่ นางพาสินี ลิ่มอติบูลย์ นางวัลลิยา สารสิน และ นายพรวุฒิ สารสิน
พงส์เริ่มทำงานที่ ธนาคารแห่งประเทศไทย ต่อมาลาออก และทำงานที่กรมประมวลข่าว ช่วงกลางปี พ.ศ. 2495 ถึง พ.ศ. 2500 จึงลาออกมาอยู่บริษัทไทยน้ำทิพย์เริ่มในตำแหน่งผู้ช่วยผู้จัดการ
พงส์ เข้าสู่วงการการเมืองด้วยการเป็นสมาชิกสภานิติบัญญัติแห่งชาติ ใน พ.ศ. 2516 ต่อมาได้เป็น สมาชิกวุฒิสภา ในปี พ.ศ. 2519 ต่อมาร่วมกับหม่อมราชวงศ์คึกฤทธิ์ ปราโมช ก่อตั้งพรรคกิจสังคม และดำรงตำแหน่งเลขาธิการพรรค ใน พ.ศ. 2527
พงส์ ลงรับสมัครเลือกตั้งสมาชิกสภาผู้แทนราษฎรจังหวัดขอนแก่น ในการเลือกตั้ง พ.ศ. 2529 และได้รับเลือกติดต่อกัน จนถึง พ.ศ. 2531 รวม 2 สมัย
พงส์ ได้รับโปรดเกล้าฯ แต่งตั้งให้เป็นรองนายกรัฐมนตรี เมื่อ พ.ศ. 2529 ในรัฐบาลพลเอกเปรม ติณสูลานนท์ และ พ.ศ. 2531 ในรัฐบาลพลเอกชาติชาย ชุณหะวัณ
พงส์ สารสิน ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
มหากาฬพรีเดเตอร์
"สำหรับความหมายอื่น ดูที่: สัตว์นักล่า"
"สำหรับภาพยนตร์ในปี ค.ศ. 1987 ดูที่: Predator"
มหากาฬพรีเดเตอร์ () เป็นภาพยนตร์แอ๊คชั่นไซไฟสัญชาติฮอลลีวู้ด ออกฉายในปี ค.ศ. 2010 ที่อำนวยการสร้างและเขียนบทโดย โรเบิร์ต รอดริเกซ ที่แม้จะเป็นภาพยนตร์ที่สร้างใหม่ แต่ก็เป็นถือเป็นภาคต่อของ "Predator" ภาคแรกเมื่อปี ค.ศ. 1987 ที่นำแสดงโดย อาร์โนลด์ ชวาร์เซเน็กเกอร์ และ "Predator 2" ในปี ค.ศ. 1990 ที่เป็นภาคต่อ ที่นำแสดงโดย แดนนี่ โกลเวอร์ ที่ประสบความสำเร็จทั้ง 2 ภาคในการเข้าฉาย อันเป็นภาพยนตร์ที่เกี่ยวกับมนุษย์ต่างดาวนักล่าที่ชื่อ พรีเดเตอร์ ออกล่ามนุษย์
บทภาพยนตร์แรกได้ถูกร่างเสร็จและพร้อมจะดำเนินการสร้างเมื่อปี ค.ศ. 1994 แต่แล้วก็มีอันต้องเลื่อนไป จนต้องมีการปรับปรุงบทใหม่เมื่อถูกนำมาสร้างในครั้งนี้ โดยในครั้งแรกจะให้มีบทของตัวละครเอกใน 2 ภาคแรกปรากฏในเรื่องด้วย แต่ก็ถูกตัดออกไปในที่สุด โดยมีตัวละครเป็นทหารหญิงชาวลาตินในเรื่องที่เป็นเสมือนธรรมเนียมของเรื่องไปด้วย โดยในภาคนี้คือ อลิซ บราก้า
ภาพยนตร์ถ่ายทำในฮาวาย เป็นเวลา 53 วัน เริ่มเมื่อวันที่ 28 กันยายน ค.ศ. 2009 และทำการถ่ายฉากสั้น ๆ ในสตูดิโอของรอดริเกซที่ออสติน เท็กซัส
ในประเทศไทยได้ฉายในฟรีทีวีเป็นครั้งแรกเมื่อวันเสาร์ที่ 5 ตุลาคม พ.ศ. 2556 เวลา 22.45 น. ทางช่อง 7 ในรายการบิ๊กซินีม่า
คนกลุ่มหนึ่งที่ประกอบไปด้วย ทหารรับจ้างชาวอเมริกัน(โบรดี้)ที่ต้องนำทีมนักรบหัวกะทิประกอบด้วย คอมมานโดชาวรัสเซีย,นักค้ายาเสพย์ติดระดับโลก,สไนเปอร์หญิงอิสราเอล,ยากูซ่า,นักโทษประหาร,กองกำลังปฏิวัติเซียร์ราลีโอน ยกเว้นนายแพทย์ที่ไม่น่าไว้ใจ ได้รับภารกิจบนดาวเคราะห์นอกโลกดวงหนึ่ง ทั้งหมดมาพบกันโดยไม่รู้ว่ามาได้ยังไงที่ใจกลางป่าดิบทึบแห่งหนึ่ง ที่ไม่มีใครรู้ว่าคือที่ไหน แต่เมื่อพวกเขาเริ่มถูกฆ่าโดยฝีมือมนุษย์ต่างดาวที่น่ากลัวที่สุดเกินกว่าจะจินตนาการได้ มันแน่ชัดแล้วว่าตอนนี้พวกเขากำลังแปรสภาพจากผู้ล่ามาเป็นเหยื่อ
ภาษาเยไฮ
ภาษาเยไฮ (Jehai language) หรือภาษายาไฮ มีผู้พูดในมาเลเซีย 1,000 คน (พ.ศ. 2549) ทางตะวันออกเฉียงเหนือของรัฐเประก์และทางตะวันตกของรัฐกลันตัน จัดอยู่ในตระกูลภาษาออสโตรเอเชียติก กลุ่มภาษามอญ-เขมร สาขาอัสเลียน สาขาย่อยอัสเลียนเหนือ จำนวนผู้พูดภาษานี้กำลังเพิ่มขึ้น
นิคม แสนเจริญ
นายนิคม แสนเจริญ (7 ตุลาคม พ.ศ. 2485 - 19 กุมภาพันธ์ พ.ศ. 2535) อดีตรัฐมนตรีช่วยว่าการกระทรวงคมนาคม และ อดีตสมาชิกสภาผู้แทนราษฎรจังหวัดชลบุรี 3 สมัย
นายนิคม แสนเจริญ เกิดเมื่อวันที่ 7 ตุลาคม พ.ศ. 2485 เป็นบุตรของนายฝอย กับ นางทองเพียร แสนเจริญ และเป็นน้องชายของนางสติล คุณปลื้ม ภรรยานายสมชาย คุณปลื้ม สำเร็จการศึกษาระดับมัธยมศึกษาตอนปลาย จาก โรงเรียนชลราษฎรอำรุง และกำลังศึกษาในระดับปริญญาตรี ที่ วิทยาลัยครูฉะเชิงเทรา สมรสกับ นางรัศมี แสนเจริญ (สกุลเดิม คุณจักร) มีบุตร-ธิดา 4 คน
นิคม แสนเจริญ เสียชีวิตด้วยอุบัติเหตุทางรถยนต์ ขณะเดินทางไปช่วยปราศรัยหาเสียงที่จังหวัดในภาคอีสาน พร้อมกับผู้ติดตามอีก 3 คน ตรงบริเวณแยกแสนเจริญ จังหวัดนครราชสีมา เมื่อวันที่ 19 กุมภาพันธ์ พ.ศ. 2535 สิริอายุรวม 49 ปี
หลังจากจบการศึกษาในระดับมัธยมศึกษาตอนปลาย นิคม ได้ช่วยกิจการทางบ้านด้วยการดำรงอาชีพชาวประมง จนได้รับเลือกให้เป็นนายกสมาคมประมงจังหวัดชลบุรี รวมถึงการเป็นรองประธานกรรมการสมาคมประมงแห่งประเทศไทย
นิคม เคยเป็นสมาชิกสภาจังหวัด ใน พ.ศ. 2524 ต่อมาลงรับสมัครเลือกตั้งสมาชิกสภาผู้แทนราษฎรจังหวัดชลบุรี ในการเลือกตั้ง พ.ศ. 2526 และได้รับเลือกติดต่อกัน จนถึง พ.ศ. 2531 รวม 3 สมัย
นิคม ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงคมนาคม เมื่อ พ.ศ. 2531 ในรัฐบาลพลเอกชาติชาย ชุณหะวัณ
นิคม แสนเจริญ ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ